
PALAESTRA LATINA 

LITTERARUM LATINARUM COMMENTARII 
A SOCIIS CLARETIANIS EDITI 

ANN. XLI (Fasc. III). — N. 215 M. Septembri A. MCMLXXI 


DESPONSATA 


Franciscus Salesius Finzgar centum abhinc annos —die 9 m. fe¬ 
bruarii anno 1871 — Dosloviciae in Slovenia natus est. Studia gymna- 
sialia Labaci (Lubiana) perfecit et anno 1891 in Seminarium ingres¬ 
sus est. Sacro autem sacerdotis ordine a. 1894 consecratus est ac 
postea nonnullas rexit paroecias. 

Anno 1922 moderator renuntiatus est illius commentarii qui Mla- 
dika —hoc est «.gemma »— appellatur et familiis Christianis destina¬ 
tur, atque Societatis Sancti Hermagorae quae maxima est apud Slo- 
venos domus editrix catholica. 

Ab anno 1894 assiduam in litteris impendit operam in scribendis 
narrationibus commenticiis, carminibus, dramatis, fabulis romanen- 
sibus, quae apud Slovenos vulgata ibidem magnopere leguntur. Su¬ 
perioribus autem quinquaginta annis in litteris slovenicis princeps 
atque auctoritas maxima exstitit. 

Quamquam in scriptoribus classicis slovenis et exteris —ut Tols- 
toj, Shakespeare, Coloma, Sienkiewicz, Dickens — conformatus est, 
suum tamen habet dicendi et narrandi genus: in quo rerum veritas 
ipsaque vita —seu ut vulgo hodie realismus— maxime praestat. Nam 
et argumenta et personae e vitae veritate sumuntur, e rebus vitae 
praesentibus atque in primis e paroecia: idque in omnibus magno¬ 
pere studet ut legentium animos instituat atque ducat. 

Sereno animo Labaci pie decessit; ut autem et nos centenariam 
ab ejus decessu celebrationem agamus, hanc fictam narrationem le¬ 
gentibus exhibemus, quam latine reddidit cl. \>. Ferdinandus Koled- 
nik, qui et alia ejusdem Finzgar scripta in exteras linguas convertit. 


(J. M.* Mir, C. M.F.) 

«Laudetur Jesus Christus!» 

Cum forte puer me salutat his verbis, leniter subrideo, quam¬ 
quam fortuito moerore opprimor. At quodam die, cum longius iter 
pedibus instituissem solus per montana et, appetente jam nocte, te¬ 
nebrae viam offunderent, en subito homo immanis ex umbra surgens 
labris tectis horrida barba, hanc eandem mihi salutem dixit: tunc 
beatum felicemque me credidi. 

Cum autem vir iste Hermannus, de quo scripturus sum, simili 
modo salutavit, attonitus et simul terrore levatus obmutui, non va¬ 
lui, non potui respondere. 

An forsan omnes sumus vates dato casu?... 


— «Pater suavissime, nonne licebit mihi iter facere Graecium 
( Graz )?» 

— «Quae tibi incidit repentina cogitatio? Graecium? Cur de¬ 
mum?» 

• 

— «Vide sis, pater: Teresina Plantar abiit Graecium et ibi coe¬ 
mit vestes atque minus solvit pretium quam quod solet postulari 
apud nos et postulatur Labaci.» 

— «At illa virilem habet animum! Multo labore, non sine pericu¬ 
lo, modicam pecuniam mihi paravi: ideo jam putas et esse divitem 
et vis emere Graecii. Spernis Labacum tamquam parvum oppidum. 
Potius eas usque Lutetiam Parisiorum!» 

Minea filia oculos tristes in terram deflexit dum -digitis nodum 
praecinctorii volvit... 

Pater tacens ephemerides legere pergit, sed interdum super vitra 
ocularia filiolam aspicit. 

— «Eheu, sine eam!», mater adjuvat filiolam. Demum, cum filia 
junior Annina coquinam reliquisset, patris animus mollior factus est. 

Paucis diebus post Minea Graecium profecta est. • 

Biduum insumpsit adulescentula in coemendis indumentis et or¬ 
namentis. Vespere diei sequentis properat ad stationem viae ferreae 
jam integra hora ante tempus statutum. Bajulus eam sequitur affe¬ 
rens riscum, sarcinam ponderosam, quam filia collocat ad pedes in 
atrio, eamque caute custodit. 

Exspectat. Duodeviginti fere annorum erat adulescentula, novis 
indumentis vestita tota; vanae gloriae eam opprimit amor. Diu praes¬ 
tolari oportebat, tamen nullo modo fatigatur, quod exspectandum 
sit, sed acri desiderio flagrat ostendendi amicis et familiaribus novos 
thesauros suos. Jam fruebatur intima invidia amicarum, quam exci¬ 
taret nova vestis. 

— «Pro dolor! Torvo oculo spectabit Teresina! 

Et Slavica illa! Lacrimas fundet invidia tacta... 

Barbara vero, Barbara, garrula illa calumniatrix, quae cuncta sua 
dissipavit, quae cum militibus tam familiariter agebat et prodibat 
quasi esset nobilis generis: haec ipsa furore crepabit!...» 

Gaudio mota Minea subridebat. 

Eodem momento vir quidam ornatus elegansque praeterit, videt 
eam subridentem et salutat. 

Minea obstupescit. Utinam saltem Annina soror natu minor nunc 
adesset! Ambae faciem abscondissent in manibus, cachinnum edidis¬ 
sent. Quia tamen sola erat, non decebat talis effusio, praesertim in 
urbe aliena. 

— «Forsan errat hic homo! Deus scit, quam me esse putat.» 

Sed iterum cogitationes adulescentulae domum avolabant, vaga¬ 
bantur in triviis, in conventibus puellarum. 

— «Oh! Dana, socia in tabulario, exspecta! Jam non ridebis de 
trita veste mea. Melior est mihi nunc, et rite empta. Tua vero, sci¬ 
mus unde proveniat.» 

Nobilis vir iterum propius praeterit. Non quidem denuo salutat, 
tamen tam acriter virginem intuetur ut Minea erubescat. 

— «Oh, qualis homo iste!» cogitat anxie Minea, cum vir absces¬ 
sit. Statim effingit in mente narratiunculam, qua apud amicas domi 
gloriabitur. Quin necesse sit ordinat collare suum, intuetur pallium 
novum, mutat statum pedum ut aspiciat pulchellos calceos suos. 

Quo tempore oritur strepitus accrescens sensim in statione. Via¬ 
tores effluunt ex aulis spectationis, officiales currunt hinc inde. Pro¬ 
cul auditur sonitus propinquantis agminis curruum, duo lumina val¬ 
de splendentia, in tenebris videntur accurrere in orbita ferrea. 

Tunc cum adulescentula manum extendit ad capiendum riscum, 
attingit manum alienam, quae eodem momento protenditur ad ris¬ 
cum. Minea perterrita in eo est ut clamet. 

—«Cara domina, indulgeas ut sarcinam tuam portem in currum», 
inquit ille vir nobilis. Jam inclinatus ad riscum, eum tangere non 
audet sine licentia, sed subridens intuetur vultum puellae. 

—«Gratias quam maximas ago, facile ipsa portabo», inquit Min¬ 
ea et studet arripere manubrium. 

—«Concede mihi hoc gaudium», inquit ignotus et sublevat sar¬ 
cinam. Minea tenet manum super riscum quasi custodiens sibi suum 
et ita ambo petunt tramen. Ignotus vertit se ad currum secundi or¬ 
dinis. 

— «Ego utor curru tertii ordinis», explicat Minea et arripere co¬ 
natur riscum. 

— «Nequaquam! Maxima enim ibi turba est!» 

— «In secundo ordine pretium majus exquiritur. Gratias denuo!» 

Prompto animo capit riscum. At ignotus eam celeritate superat, 

riscum levat per gradus in currum secundi ordinis. 

Mineae cordi est sarcina et curat de solis vestibus, tibialibus et 

omni ornatu varii coloris in ea concluso. Ignotus extendit manum, 
ut puellam adjuvet ut commodius ascendat, quae tamen jam adstat 
inopinato juxta eum et requirit risci manubrium. 

Ignotus subridens: «Cara domina, timesne sarcinae tuae? be¬ 
nigne est». 

— «Nequaquam, sed non habeo tesseram secundi ordinis.» 

— «Nihil interest; progrediamur!» 

Sublevat riscum et aufert, ut spatium det viatoribus qui irruunt 
post eos. Diligenter duo sedilia eligit, redigit riscum in receptaculum 
supra sedes et benevole Mineae offert sedem ad fenestram. 

— «Da mihi, inquit ignotus, tesseram tuam ut pretium sup¬ 
pleam». 

Tacita expedit Minea e marsupio traditque schedulam homini. 
Ignotus disparet. Ipsa vero surgit, quaerit oculis riscum, paulisper 
movet eum quasi ordinans in loco. Tunc demum intuetur alios via¬ 
tores, qui in sedilibus circumquaque somno gravati oscitant. 

— «Quid hominis hic!», secum reputat Minea. «Pulcher est. Deus 
scit, cur me ita curat?» Detrahit pileolum quem tenet ante oculos 
renovato gaudio; parvum speculum condit in manu et furtim ordi¬ 
nat capillos. «Quid tantum mihi ruboris incutit?» Pudebat eam faciei 
rubentis. Diutius cogitare nequit, nam ignotus revertitur tesseram¬ 
que restituit. 

— «Gratias tibi; quantum pecuniae erogasti?» 

— «Praetermittamus hoc. Cum veniemus Zidani-most, de hac re 
agemus. Ego enim proficiscor Zagabriam, ideoque in illa statione 
separari oportebit...» 

Agmen ferreum coepit moveri; ante fenestras lumina regionis 
praetervolant; socii itineris oculos claudunt, quieti se dedunt, tacent. 

Ignotus vero non obmutuit. Initio solus leniter loquitur; omnia 
scire videtur: usque ad plantam pedis nomina omnia. Berolinum, 
Budapestinum, Vindobonam novit quasi ibi natus sit. Tot historiolas 
narrat, ut Mineae totam bibliothecam Labacensem vir ille superare 
videatur; nugas inserere studet, ut puella saepius faciem in manu 
abscondere cogatur. 

Ita factum est, ut ab urbe Graecio usque ad Claudiam Caelejam 
ignotus totius vitae curriculum Mineae memoriae infigeret; nomen 
ejus ac sororis natu minoris, patris divitias, quas tempore belli sibi 
paraverit, familiae socios, et res intimas noverit. 

Zidani-most raptim adfuit. Ignotus perquam tristis valedicit vir¬ 
gini. Interrogavit petiitque utrum chartas postales mittere liceret 
necne, an hospitio reciperetur, si eam convenire auderet. Minea ita 
erat intenta ejus blanditiis, ut sarcinae oblivisceretur. Descendit e 
curru cum eo, moratur in platea, quin recordaretur se pretium solu¬ 
tae tesserae secundi ordinis supplere debere. Extremo tempore in 

currum prosiliit, postquam ei ignotus schedulam in manum immi¬ 
sit, in qua nomen suum locumque domicilii scripserat. 

Minea cum iterum sedet loco suo, sine homine illo, desolatam et 
tam solam se sentit ut numquam in vita peracta. Rotae ferreae 
rhythmice pulsant orbitam; socii itineris dormitant. Minea vero me¬ 
ditatur ea quae evenerant, facies ejus igne rubet. 

— «Quid hominis!», saepius iterat cum reminiscitur ejus narra¬ 
tionum nugarumque. Ita ejus mens in re defixa est, ut non attendat 
ad nomina stationum itineris, quae adveniunt. Vox clara officialis 
viae ferreae nuntiantis nomen patriae eam revocat ad rem verita¬ 
temque. Diligenter urgit e sedili, induit pallium celeriter, paene 
oblita sarcinae in curru. 

Aspectus patris, qui eam praestolatur in statione viae ferreae, je¬ 
junam eam efficit. Laetatur quod pater ad ruborem vultus non atten¬ 
dit neque splendorem oculorum percipit, de quibus ignotus ille bene¬ 
vole et praevidens eam monuerat. 

Domi aperit riscum et expandit cunctas merces emptas, quasi to¬ 
tam tabernam, in mensa; simul explicat minutiarum studiosa totum 
iter. Pudet eam tamen fateri coram parentibus occursum cum igno¬ 
to. Eo magis desiderat soliloquium cum sorore in cubiculo. Ibi ingres¬ 
sa nequit jam retinere cordis impetum. Complexa eam deosculari 
coepit, neque finem facit. 

Usque ad primam lucem confabulantur sorores imminuto splen¬ 
dore lampadis. Cum demum se Minea sternit ad somnum, ingemis¬ 
cit: «Ah, tu nescis! Homo ille — Hermannus ille...» 

Tandem iterum perlegit schedulam, in qua nomen ejus et patria 
scripta erant. Tunc lucernam exstinxit. 

Postero die Minea anhelans properat domum ex officio tabularii. 
Penitus oblita vestitam se esse nova veste, novo pallio, pulchello ga¬ 
lero et se habere novum sacculum, ne minime quidem attendit ad 
aspectus hominum in via. Graecii tamen sibi persuasum erat, omnes 
oppidanos eam persecuturos esse aspectibus. Domum redux nictu 
oculorum interrogat sororem Anninam. Quae annuit dum ejus brac- 
chium vellicat. Minea cucurrit e coquina in cubiculum. Ibi reperit 
duas chartas collustratas in mensula nocturna absconditas. 

Legit: «Cur non potui comitari te in saecula... Morior desiderio 
tui...» Mineae digiti tremunt. 

Inter prandium tam defixa est filia cogitationibus alienis, ut sae¬ 
pius pater aegre eam interroget, sitne iterum atque iterum Graecii?... 

Ex eo die adventant chartae collustratae, duae vel tres, immo 
complures simul, cottidie, donec demum incidit epistula quae nun¬ 
tiat, quod Minea jam diu suspicata erat, immo desiderabat: 

— «Hermannus nos invisere cupit». 

Eo facto explodit arcanum. 

Prima secreti conscia fuerat Annina soror. Ambae filiae persua- 

dent matri: oportere urbane et comiter excipere hospitem tam in¬ 
signem, civilem, politum, mirum... hominem illum! 

Pater diu iratus tacebat, observabat, interdum contradicebat. Sed 
quid praevalet vir in tali pugna? Tres feminae coeperunt omni cura 
mundare domum, terere, fricare cubicula velut in Paschate. Pater ira¬ 
cundus probra conjicit in eas, denique fugit in tabernam. Domi pur¬ 
gatur, mundatur, ne minima aranea remaneat: inventam pedibus 
conterunt. Cum vero subit hora adventus hospitis, Minea affert flo¬ 
res exquisitos magni pretii, quibus mensam exornet. 

Pater redux e taberna sedet in sella bracchiata veste rustica attri¬ 
ta indutus, et fumariolum refercire studet herba nicotiana agresti. 
Mater accurrit furore plena: «Esne mente alienatus? Noli implere 
domum foetore hujus herbae vilis. Patienter sustine jejunium fumi 
tabaci. Quomodo autem vestitus es? Ocius meliores sumas vestes! 
An ut mendicus sedebis coram domino hospite? Si eum jam recipi¬ 
mus hospitio, perspiciat nos non esse rusticos. Ecce, fac ocius!» 

Aperit scrinium et expandit in sellis indumenta viri festiva. 

— «Fiat modo sicut tibi placet. Hoc vero nuntio vobis: Semel, 
non iterum, exercetur haec comoedia apud nos. Quid opus est ea? 
Qui non me vult talem qualis sum jam quinquagesimum annum, 
ille abeat cum Dei gratia.» 

Ira incensus projicit calceos detritos veteres sub lectum, quos ta¬ 
men mulier sedulo assumit et occultat. 

Accuratissime, ut reges solent, hora indicta venit hospes, non ta¬ 
men manibus vacuis. Mineae affert fesciculum florum, Anninae so¬ 
rori sacchari crustula. Matri coronam precatoriam ex argento factam, 
Patri familias demum fumariolum Turcicum ad hauriendum fumum 
Nicotianae. Admirantur eum omnes quasi esset signum divinitus mis¬ 
sum. Ad prandium sumendum cum familia eum cogunt. Qua occasio¬ 
ne narrat Patri mira sua negotia, exspectare se divitem hereditatem 
post obitum parentum; Matri exponit amaram tristitiam in qua ver¬ 
satur, quia post bellum finitum nequeat reperire virginem intactam, 
quam in matrimonium ducat. Ideo rogat ut ignoscant parentes, suam 
audaciam, qua in familiam ignotus, ut ita dicam, introierit... 

Finem facit sermoni, at levat calicem vini et ardentibus oculis 
aspicit Mineam. 

Post prandium modeste vir rogat parentes ut sinant filias eum 
comitari. 

Quibus egressis pater et mulier pergunt sedere ad mensam. Ma¬ 
ter jam tertio bibit liquorem calefacientem cafei, pater vero iterum 
fumariolum turcicum cum herba tabaci implet. 

— «Eh, pater, quid dicis?» 

— «Venit e terra nimis longinqua.» 

— «Sed liberalis est et dives.» 

— «Non numerasti pecunias ejus.» . 

— «Ineptus es tu.» 

— «Nonne et tibi videtur nimis mellitus, dulcedine unctus? Vir 
ne sit dulcoratus!» 

— «Patet animus tuus, quia ipse acer es et rusticus. Hodie opu¬ 
lenti sumus et aliter judicamus. Inepti fuimus non videntes, quam 
pulchra sit Minea filia nostra. Certe facile erravimus, cum indueba¬ 
tur egenis panniculis. At nunc aspice eam! Sicuti comitissa, comite 
est digna!» 

— «Cessa jam! Haec est jactantia verborum. Putasne me clausis 
oculis projecturum millenas drachmas argenti primo qui petierit 
Mineam nostram in matrimonium? Aspice tantum!» 

«Persuasi mihi te libentissime daturam illam huic Bogatao, ut 
pereat frigore in parvulo mercatorio suo, eodem modo quo ego apud 
te, et ut rigeant manus ejus frigore acerbissimo. Sed ita non fiet 
Mineae!» 

Mater surgens coepit auferre mensam; pater autem sugit fumum 
tabaci tacitus. 

— «Videbis viro propositum esse petere Mineam nostram; obser¬ 
vavi optime splendorem oculorum ejus.» 

— «Petat responsum: 'verbum non est equus'». 

— Ne loquaris ut rusticus», inquit mulier, claudit portam cum 
strepitu et abit in coquinam ad lavanda arma mensalia. 


Adveniunt iterum chartae postales, adveniunt et epistulae, adve¬ 
nit demum Hermannus, et re ipsa evenit quod mater praedixit. 

In domo crepitant machinae ad indumenta suenda; patris mar¬ 
supium vacuum fit. Amicae Mineae manus constringunt et verbis 
gratulantur, corda autem invidia torquentur. 

Ita factum est ut Hermannus adduceret teneram sponsam ad ta¬ 
bularium parochiale. Coram me expandit omnia documenta legibus 
indicta, quorum veritatem ultro firmat sollemni jure jurando. 

Quia vero ego, more meo, verbis non omnino nitor, sponsam le¬ 
niter interrogavi, an ipsa confideret firmiter dictis sponsi. Quae ani¬ 
mo satis commota sermonem meum intercepit his verbis: «Quid 
dubitas. Reverende Domine? Talem virum tota non possidet urbs 
Labacum.» 

«Benigne, benigne est», respondi sedando commotionem, «secun¬ 
dum leges omnia sunt rita facta; gratulor, et Deus det felicem 
exitum!» 

Benedictionem nuptiarum per hebdomadam transferri necesse 
erat, quod sponsus gravis momenti negotia absolvere cogeretur. Ni¬ 
hilominus sollemniter celebrata est. Universa civitas accurrit ad vi¬ 
dendam insignem sponsam, quae apparebat velut flos tempore roris 
carptus. 

Quinto die post nuptias nuntiatur mihi mulier quaedam omnino 
ignota, quae exspectat me in officio parochiali. Cujus facies erat do¬ 
lore quidem oppressa, quamvis juvenis satis et certe ultimo tempore 
pulchra. Vestimenta quoque testabantur nitidum morem vivendi, sed 
eheu! nunc attrita videbantur. 

— «Nonne his diebus Hermannus quidam celebravit nuptias apud 
te. Reverende Domine?» 

— «Ita, domina, quintus dies est hodie.» 

Mulier porrigit mihi testimonium matrimoniale et dicit: 

— «Ego sum vera ejus uxor, scrutare testimonium.» 

Attonitus eram. 

— «Hebdomada superiore me verberabat, me torquebat, me per¬ 
cutiebat, ut ultimam pecuniam patrimonii mei auferret. Postea pro¬ 
fectus est... ad nuptias! Callidus, ad fraudem acutus! Infelix puella! 
Sed nunc vado ad patrem miserrimae filiae, ut eam recuperet.» 

Admonitus pater infelix furore exarsit et sine mora properat in 
stationem viae ferreae, ut persequatur fugaces. 

Abstulit Hermanno filiam Mineam; hujus autem felicitatem nullo 
modo conservare potuit... 


Franciscus Salesius Finzgar 



C A R M I N A 


IN P. OVIDIUM NASONEM EXULEM POETAM 


Illic unde tibi est Aquilo, Campania felix, 
unde tibi rutilat, sole oriente, dies, 

campestrique humiliqu.e loco, mea «Terra Laboris», 
ortus ego, —unde feram dulce laboris onus—; 

ortus ego agricolis Sancti Felicis, aduncus 
quorum vomer adhuc gloria pura nitet. 

Haud procul alma tibi patria est, mi Naso Poeta, 
pastor ubi tenues dat teretesque sonos... 

Te vehementer amo, Naso: tua numina sancta 
Spiritus omnipotens dedat habere mihi! 

Disparibus fecit profugos rationibus ille 

nos fatalis Amor —nonne tyrannus amor?—: 

te deus ille jubet «tenerorum lusor amorum » 
jam mutare tuae tot tibi cara domus; 

excit amor Veri me Libertatis amorque: 

me Deus urget adhuc, qui tibi Caesar erat! 

Sunt Scythia atque Tomi Patavi: tenebraeque geluque 
quae soli radios pandere saepe negant; 

Saepe etiam Patavi fervent ardoribus orae 

nullaque, Campanos quae beat aura, mihi est. 

Tangit amor pagi desideriumque perenne 
me, tibi nec pariter flebilis exui ero. 

Cara tibi conjunx utinam tecum usque fuisset, 
uxor ut est mecum Rina suave canens... 

Flebimus impariter, Naso... Solacia tanta 
dat poenas mulcens exulis uxor amans!... 

AD CATULLUM POETAM 

Vincit magnanimus Catullus omnes 
vates, qui fuerant et antea et qui 
futuri lyrici per omne saeclum 
erant, Roma, tibi. Catullianis 
doctis carminibus novisque semper 
Flaccus subjacuit quoque ipse; nugas 
festivas etiam recentiorum 
illius recolit caterva vatum. 

Adhuc Lesbia vivit; et per annos 
vivit passer adhuc bonae puellae, 
quamquam mortuus occidisse fertur; 
vivit tam celer ille jam phaselus... 

Praestat flens elegidium Poetae 
cunctis, dum insula Sirmio lacusque 
Benacus resonant; nitent per urbem 
Veronam atria dum superba et alta 
circi rudera... dumque, Roma, stabis!... 


IN VERGILIUM MARONEM AGRORUM POETAM 

Tu mihi, caste Maro, cunctos carissimus inter 
Romanos vates Ausoniosque nites; 

tu quoque camporum vitam vehementer amabas, 
rura colens patriae, non secus ipse meae. 

Mantua non tantum tibi cara, aut maxima Roma, 
ille tuus quantum carus agellus erat; 

nec tibi blanditum Romae tam nobile nomen: 
Andibus ex minimis gloria nonne satis? 

Arvaque Parthenopes tibi splendida carmina dictant: 
Pompeios inter Pausilypumque canis: 

\ . 

hinc Capreas spectans bibis auribus ecce canoras 
Sirenum voces ambrosiumque melos! 

Dum memor ipse, tuos non obliviscar amatos 
campos et colles, quos meus ambit amor; 

qua mea, blandisono risu fulgente, juventa 
oblectabatur carmina prima ferens!... 

Arboreaeque juvant te turmae, bos ubi pinguis 
mugit, ubi grylli lusciniaeque gemunt; 

plena gerunt matres cerasis puerique canistra, 
et per arata serunt semina justa patres... 

Mecum semper erunt natalis rura «Toronis», 
rudera quae pagi sunt velut ossa mei. 

Usque tuas valeam sanctas celebrare Camoenas, 
Sancti Felicis cara per arva, Maro; 

Campanis rutilant ubi Majo mense perenni 

—ver quasi perpetuum— cum mare terra, polus! 


IN Q. HORATIUM FLACCUM NATALE SOLUM REVISENTEM 


Nunc gemitus ducis, felix qui semper, Horati, 
et tibi nunc lacrimas pectoris ima premunt, 

cum tua monstrat amans montes Apulia, quamquam 
sit Varius tecum Vergiliusque pius!... 

Dulce tuam frontem patrii de monte Matino 
permulcent zephyri, qua tyma carpit apis; 

Vulturis invitam te bina cacumina montis, 
saxa revisentem ruraque cara nimis. 

Tale mihi quotiens montes Campania monstrat, 
spiritus iste, carens voce, susurrat «ave»! 

Adspiciens pagum, tilia mussante per auras, 

—quae mecum nata est, sicut amata soror—, 

hi calidis oculi stillis lacrimantur obortis 
tristitia pleni laetitiaque simul. 

O utinam similis tibi, ter mihi dulcis Horati, 
natali terra carmina digna darem: 

non mihi tam parvo cuperem monumenta poetae. 
Sancto Felici quam decus omne meo!... 

DEI MONITUS 

EX «LONGARONIS» HORRIBILI CALAMITATE 


Noctem per altam quis morientium 
audit querelas spe sine turbidas? 
Mortalium immortalis Creator 

tot lacrimas numerat sacratque! 

Arcana cujus vis sapientiae 
et in malorum congerie viget: 

Ex clade Longaronis orta 
vox sociat pietatis orbem. 

Quam saepe caeco Daemonio duce 
haec terra saevit viribus ebria, 
ut montium moles soluta 
gentibus ingeminet ruinas! 

Cur hactenus, cur scilicet Alpibus 
imago summi roboris incluta? 

Nunc culmen excussum fragore 
nonne petit reboante stagnum? 

Quid jam ruentes per juga fulgure 
acti petrarum, quid nivium globi? 
Quid Adriae vicos inundans 
Eridanus segetesque laetas? 

Quae causa tantae sollicitudinis 
fuere jam olim, nunc puerilia: 
montes et alti, nunc lacusque 
pernicies populis daturi... 

fatale donec tempus ad ultimum 
caeli cadentes horrida perferent 
mortalibus, terrae marique, 
arboribusque ferisque finem! 

Si mortuorum millia flevimus, 
flebunt per orbem millia millium... 
probare mortales patentes 

namque Dei monitus recusant. 

At saepe aquarum motibus insciis 
terraeque gestis per lacrimas magis 
nos aequat humanos et unit 
angelus omnipotens doloris. 

Quae cura natis matre carentibus, 
ni matris orbae jam pueris suis? 
Quisnam casas, aut, heu! sepulcra 
aedificet, nisi qui supersit? 

Cunctis paternae splendet originis 
in fronte nobis spiritus unicus, 
humanitatem si colamus 
pacifera ut niteas, oliva. 

Mundum sceleste territat in dies 
nun pila fissis ex atomis furens; 
at terra nos exsorbet, astra 
dum cupimus... dehiscens! 

Lunam serenam tangere nitimur, 
gentes at inter jungere mutuo 
non suevimus dextras amore, 
flectere nec Domino rebelles. 

Nemo tuarum despiciat sitim 
rerum novarum, docta scientia: 
audere semper tu memento, 

dum minime meritis tumescas. 

Aetatibus nec barbarioribus 
est segregatum Numen: in omnibus 
tardae licet progressionis 

Numinis est gradibus Voluntas! 

Immanis agger, qui patulo sinu 
ex vallis imis undique fontibus, 
ad instar alpinae lacunae, 

accumulat fluvios in unum, 

ad maesta jactis sidera fluctibus, 
frustra ruinae continet impetum: 
instanter humanos superbos 
imperiosa domat creatrix 

natura, summi filia Numinis, ’ 
luctus quod omnes temperat anxium, 
nos usque quod certis gubernat 
auspicii melioris aevi, 

cum, merso in umbris Tartareo Duce, 
humana scandet progenies polum, 
tandem triumphantis beata 
pace Dei fruitura semper! 

TRES MEDICI... 


Sunt mihi tres medici... Perhibent medicamina cordi, 
nervis et ventri: nescio qui moriar!... 

Me —nisi tres ipsi morbis moriantur iisdem, 
sint licet insignes arte Machaonia, 

ad multos annos ut vivam denique sanus, 

his tribus Omnipotens liberet ipse precor! 


AETERNA ANIMAE JUVENTUS 


Nonne juventutis nostrae post tempora dulcem 
annorum seriem maesta sepulcra tenent? 

Vere nitente redit cunctis laetabile tempus: 
me vero morbis atra senecta premit! 

Ver aperit flores, aperit volucrumque loquelas: 
non aperit pariter carmina amata mihi... 

Ver per aprica micat radiis loca solis; hirundo, 
garrula pervolitans, arva viasque secat. 

Ast ego nunc taceo: flores contemplor inanis, 
caeruleusque mihi fulget inane polus. 

Tristem solatur me quae fuit alma Poesis: 
me mea prospiciens lassa Camena gemit! 

Dum tamen assidue circum me garrula Rina est 
conjunx, assidue ver ea floret amans; 

montibus e celsis ad campos rivus amoenos 
descendit, placide murmura blanda ciens, 

usque beant oculos vernantes floribus horti, 
usque et aves oculos auriculasque beant!... 


Prof. Raphael Paone 
«MUSAE PERENNIS» Moderator 
Via M. M. Benavides, 5 
PATAVI (Padova) in Italia 

TULLIUS s. d. TERENTIAE SUAE 
—ad fam. 14,5— 


Cui mittitur epistula? — Terentiae, quae ex nobilissima familia 
romana orta, anno 80 ante Christum natum, cum M. Tulio Cicero¬ 
ne matrimonio conjuncta est; ex eaque M. Tullius duos habuit libe¬ 
ros, Tulliam et Ciceronem. 

Terentia ingenio, prudentia, constantia, integris moribus praesti¬ 
tit, et praesertim perpetua erga Tullium fidelitate vel in adversa 
exilii fortuna; sed deinde eo quod rem familiarem haud recte gesse¬ 
rat, aliisque ex indolis vitiis, Cicero matrimonium solvit. 

Terentia, aetate gravis, secundum et centesimum complevit an¬ 
num. 

Cicero annuum proconsulis munus in Cilicia exsecutus erat, et 
ex urbe Athenis ad uxorem hanc mittit epistulam seque propediem 
Romam venturum nuntiat; et, quamquam adversam rei publicae for¬ 
tunam praesentit et bellum quod imminet, tamen pericula obire non 
recusat. 

Epistulae Summa. — Quattuor, primo intuitu, in mentem le¬ 
gentis veniunt notiones, quae simplici dicendi genere evolvuntur: 

1. de navigatione: veni Athenas incommoda sane navigatione 
—ipse enim in navi nauseaverat—; exeuntibus nobis de navi Acas¬ 
tus praesto fuit, diligenter sane et strenue. 

2. de epistulis: epistulas omnes, quas ad me dedisti, accepi, in 
quibus omnia subtiliter describuntur. Haec autem brevis est, sed quia 
jam nos ipsos exspectas, qui et desideramus ad vos quam primum 
venire. 

3. res adversae: adversa rei publicae praevideo, cum omnia —ut 
ex amicorum litteris cognovi— ad arma, id est ad bellum, spectent; 
attamen fortunam subibo. 

4. de adventu meo in Italiam: velim mihi quam longissime 
—ideo quam primum— mihi obvia fias; medio enim mense novem- 
bri Italiam appellemus. 

Ipsam nunc lege epistulam: 

Tullius s. d. Terentiae suae. 

Si tu et Tullia, lux nostra, valetis, ego et suavissimus Cicero ba¬ 
lemus. Pridie idus octobres Athenas venimus, cum sane adversis ven¬ 
tis usi essemus tardeque et incommode navigassemus. De navi ex¬ 
euntibus nobis Acastus cum litteris praesto fuit uno et vicesimo die 
sane strenue. 

Accepi tuas litteras, quibus intellexi te vereri ne superiores mihi 
redditae non essent. Omnes sunt redditae diligentissimeque a te 
perscripta omnia, idque mihi gratissimum fuit. Neque sum admira¬ 
tus hanc epistulam, quam Acastus attulit, brevem fuisse: jam enim 
me ipsum exspectas sive nos ipsos, qui quidem quam primum ad 
vos venire cupimus; etsi in quam rem publicam veniamus intellego. 
Cognovi enim ex multorum amicorum litteris, quas attulit Acastus, 
ad arma rem spectare, ut mihi, cum venero, dissimulare non liceat, 
quid sentiam. Sed quoniam subeunda fortuna est, eo citius dabimus 
operam ut veniamus, quo facilius de tota re deliberemus. 

Tu velim quod commodo valetudinis tuae fiat, quam longissime 
poteris, obviam nobis prodeas... 

Nos, si dii adjuvabunt, circiter idus novembres in Italia spera¬ 
mus fore. Vos mea suavissima et optatissima Terentia, si nos amatis, 
curate ut valeatis. Vale. 

Athenis, ante diem XVII kalendas novembres. 


Si tu el tullia valetis: propositio condicionalis, in qua condi¬ 
cio expleta aestimatur, et ideo indicativo effertur. Altera vero pro¬ 
positio —id est apodosis —, in condicionali reali, in indicativo poni¬ 
tur 1 ; hic tamen omittitur —ut et alibi: «Si vos valetis [...], nos 
valemus» (ad fam; 14,14)—; sed perspicue intellegitur: bene est. 
Quae altera propositionis pars in multis epistulis ad Terentiam 
invenitur: «Si vales, bene est: valeo» (14,11; 14,16; 14,17; 14, 21); «Si 
vales, bene est: ego valeo» (14,8). — In epistulis Ciceronis hujusmodi 
verborum vel propositionum omissiones saepe invenies; cfr. O. Tescart, 
Sinlassi latina, Torino | SETj, 1957, n. 573-576. 

Lux nostra: substantivum «appositum» seu continuatum, quod ca¬ 
su saltem cum nomine concordat; genere et numero, si id fieri potest: 
nam conexio appositi cum nomine non adeo firma est ut abrumpi ne- 


1. Llobera, Grammatica, n. 305; Ernout-Th., Syntaxe lat.-, & 369. 

queat: «Tulliola, deliciae nostrae [nomen in sing., appositum vero in 
plurali], tuum munusculum flagitat» Cic. ad Att., 1,8,3 2 . 

Valetis: verbum in numero plurali; nam, cum duo vel plura sunt 
subjecta, verbum concordat in plurali a) cum omnibus, aut b ) cum vi¬ 
ciniore tantum, aut c) cum nobiliore, praesertim d) cum verbum, praeit, 
aut e) primum subjectum proxime subsequitur: 

a) «Pater, ego, fratres mei pro vobis arma tulimus » LIV., 37,53,24. 
«Nomen et arma locum servant» Verg. Aen., 6, 507. 

b) «Video... in me omnium vestrum ora atque oculos esse con¬ 
versos» Cic. in Cat., 4,1. 

«Mater tua et soror a me diligitur» Cic. ad Att., 1,8,1. 

c ) «Ego populusque romanus bellum indico » Liv., 1,32,13. 

d) «Dixit hoc apud vos Zosippus et Ismenias» Cic. Verr., 4,42,92. 

e) «Homerus fuit et Hesiodus ante Romam conditam» Cic. Tuse., 

U,3 3 . 

Ego et suavissimus Cicero valemus: is qui loquitur primo loco se 
ipse nominat; nos ex comitate, ut credimus, extremo loco nomen aut 
pronomen apponimus. 

Pridie idus octobres: october in mensibus singularibus numeratur 
in quibus «idus» die 15 habebantur [mar-ma-jul-oct-], cfr. Palaestra 
Lat., 40 (1970). 

Athenas: relatio loci quo; cum urbium nominibus adhibetur ac¬ 
cusativus sine praepositione. 

Venimus: animadverte: venio (advenis — advenit — advenimus: 
praes.); veni (adveni — advenit — advenimus: praet. perf.): «Et ve- 
nimus adorare eum» ( Matth., 2,2). 

Cum: cum «historicum»: ita appellatur quod seriem factorum sae¬ 
pe narret; jungitur cum imperfecto et plusqperf. subjunctivi, et in 
linguis romanicis saepe per gerundium redditur. Hac autem conjunc¬ 
tione (cum...) momentum —seu occasio— eventus urgetur qui in pro¬ 
positione primaria narratur, ita ut sensui temporali subinde notio 
causae, oppositionis... subjungatur. Haec constructio sub fine rei pu¬ 
blicae usu demum firmatur 4 . Cfr. supra: «Antii cum essem», Palaestra 
Lat., 40 (1970) 24. 


2. Llobera, n. 200; Ernout-Th., Synt. lat.' 2 , & 158. 

3. Cfr. Ernout-Th., Syntaxe lat . 2 , & 149-150; J. Lebreton, Etudes sur la 
langue et la grammaire de Cic., Hildesheim 1965, pp. 1-24. 

4. Cfr. Llobera, Grammatica, n. 315; Ernout-Thomas, Synt. lat. 2 , & 361. 

Adversis ventis: ad-versus est 'is (id) qui ponitur versus, qui est 
ante, coram, qui nobis opponitur’ ['qui est en face, a Vopposite, de- 
vant’ — 'volto di fronte, posto davanti, di faccia; opposto, contrario, 
nemico tu ipse exempla conferas: 

«adverso colle» Caes. B.G., 2,19,8 |'subiendo (por delante) la cuesta de 

la colina’|. 

«adverso flumine» [’en marchant dans le sens contraire du courant’ — 

'risalendo la corrente' — 'contra la corriente']. 

«ex adverso» Liv., 22,4,4 [’en face, a 1'oppose' — 'di fronte, dirim- 
petto, davanti'J. 

«adversa patrum voluntate» Liv., 1,46,2 ['contra la voluntad de los pa¬ 
tricios’] . 

«saevo vento, non adverso» Cic. ad Alt., 5,12,1 | 'le vent etant violent, 
sans etre contraire’|. 

«res adversae — adversa» ['sucesos adversos, desgracia, adversidad']. 
«ut vero Hannibal ipse... adversum femur tragula graviter ictus ce¬ 
cidit» Liv. 21,7.10 |'herido en el musio, por delante']. 

Tarde: [it.: 'tardamente; lentamente' — gal.: 'lentement']. 

Incommode: «sine commodo» |hisp.: 'con incomodidad' — it.: 
'scomodamente, in modo spiacevole' |. 

Navigassemus: forma contracta pro navigavissemus; nam in prae¬ 
teritis in —avi et —evi desinentibus, et in temporibus quae ab his de¬ 
ducuntur, syllabae — vi, —ve saepe omittuntur: « amastis, navigastis, 
navigarunt, navigassem; delerunt, deleram ». 

Navigo est a navis et ago; cfr. vocabula quae sequuntur a navi et navigare, 
quorum sensus tu ipse educere potes: navicula, navicella; navicularius, nau- 
clarius; navicularia; navigium, navigator, navigabilis; adnavigare; praeterna¬ 
vigare; transnavigare; Navisalvia; naufragus, naufrago; nauta, navita; nausia, 
nauseo, nauseabundus, nauseosus; navarchus; naupegus; naumachia; naulum; 
nautilus. 


Exeuntibus: participium cum nobis conexum: «nobis qui exiba¬ 
mus = exeuntibus; cfr. supra: ei cupienti, cfr. Palaestra Lat. 40 (1970). 

Praesto fuit: |'se me presento al punto' — 'trovai la pronto'1; 
« praesto» = it.: 'presente, a portata di mano, in pronto' — gal.: 'sous 
le main, ici present' — germ.: 'bei der Hand, zu Diensten sein'. 

Uno et vicesimo die: de genere nominis dies cfr. supra: «dies enim 
nullns erat, quo die», Palaestra Lat., 40 (1970) 23. Substantivum, quo 
significatur quando res fit, ablativo effertur: «vicesimo die». — Ac 
de numeralibus id memoria tene: semper dicitur: undecimus, duo- 

decimus \ uon : decimus primus, d. secundusI; tertius decimus I rectius- 
quam «decimus tertius, quartus... |; unus et vicesimus, ut habet Cice¬ 
ro |minus saepe: «primus et vicesimus, vicesimus primus»!. 


Sanr strenue: [hisp.: 'con mucha diligencia por cierto 
valiente!’ — it.: 'molto coiaggioso, (molio bravo)!’|. 


jmuy 


Intellexi: inter — lego; a quo verbo primario habes: 

lego > colligo — collectio — collecta 

deligo — delecti — delectus, us 

eligo — elegans — eleganter -— ineleganter 

relego — religio 5 

seligo 

diligo — dilectus — diligens — diligentia 

intellego — intellegens — intellegentia — intellectus, us 

neglego — neglegentia — neglegens. 


Te vereri ne...: in verbis et locutionibus timendi subjunctivus, ad¬ 
jecta particula ut (ne non), adhibetur si quid non fieri timemus [et 
ideo rem cupimus: hisp.: «temia que no»]; ne vero si fieri timemus 
f: et ideo rem evenire nolumus: hisp.: «terna que»]; verba timendi 
cum infinito construi etiam possunt; sed vereor laudare praesentem 
(CIC. de nat. cieor., 1, 21, 58) idem valet atque «non audeo...» 6 . 

Superiores: cum de tempore vel de rerum successione loquimur 
significat: it.: « superiore, anteriore, precedente, passato, piu antico , 
piu vecchio» — gal.: «precedent, anterieur, plus age»; cfr. 


5. Ita saltem Cicero et alii plurimi religionem a 'relegendo' ducunt: Qui 
omnia tamquam relegerant, sunt dicti religiosi a relegendo, ut elegantes, ex 
eligendo (de nat. d., 2,28,72); alii —in quibus Lactantius ( Inst., 4,28,2), Stus. 
Augustinus, Thomas Aquinas ( Contra impugnantes Dei cultum et religionem, 
1,1,5-7) a religando ducunt; de origine vocis apud scriptores disceptatur, cfr. 
Ernout-Meileet, Dict. etymol., s.v. religio. 

6. Paoli ( Manuale de sintassi latina 3 , Firenze 1957, & 266, note 1-4) prae¬ 
cepta quae vulgo a grammaticis traduntur de interpretandis verbis timendi, 
non accipit remque probat; sed exempla potius referri videntur ad rationem 
qua Itali haec verba in latinum vertere debent; digna tamen sunt quae de 
sensu timeo ut tradit: «si usa ut, quando, piu che timore, si esprima Ia 
scarsa convinzione che una cosa avvenga: ... timeo ut sustineas (Cic., ad fam. r 
XIV, 2,3): «temo che tu non possa reggere» (senso: 'dubito fortemente che 
tu possa reggere'; o anche 'ma ci reggerai?. — Attamen, Ernout-Thomas 
(Syntaxe lat. 2 , & 311) alia ratione evolutionem et sensum hujus formae timeo 
ut explicant: «C'est ut interrogatif qui etait ariciennement utilise: timeo ut 
veniat «je me demande avec crainte comment il pourrait venir»; Cic., Fa . 
14,2,3: omnes labores te excipere video; timeo ut sustineas «je te vois assu¬ 
mant toutes les fatigues; je crains que tu ne le supportes pas»; la construc- 
tion est la meme que dans la phrase quid possem timebam de Cic., At. 
12,24,1». 

«omnes superiores dies» Caes. B.G., 636,1; 

«superiora proelia» Caes. B.G. 2,20; 

«superiore nocte» Cic. in Cat., 1,1; 

«Africanus superior» Cic. pro Arch., 22; 

«ut superiora omittam» Cic. Phil., 5,35. 

Hanc: id est quam apud me habeo. 

Attulit: tuli ducitur a prisco praet. perf. duplicato tetuli (ut in 
compositis ret(e)tuli > rettuli manifestum fit). Tuli, (t)latum sunt 
praeteritum et supinum verbi tollo quae in verbum fero sunt trans¬ 
lata, ac deinde in omnia ejusdem verbi composita 1 . 

Fuisse: animo adverte hujus sententiae tempora, quae omnia 
praet. perfecto efferuntur: sum admiratus — attulit — fuisse fhisp.: 
'que sea breve']. 

Me ipsum: ipse adhibetur cum de quadam persona aut re definita 
agimus et non de alia; usurpatur ut pronomen personale: «ipse di¬ 
xit» [l'ha detto lui']; «ipse faciam» ['lo faro da me']; «quaeque ipse 
miserrima vidi» Verg. Aen.; 2, 5; et ut adjectivum; «ipse Caesar» 
(Cic. ad fam., 6, 10, 2) ['Cesare in persona' — Cesar lui meme'J; «val¬ 
vae se ipsae aperuerunt». «Ego ipse» ['io in persona']; «tunc ipsum» 
['proprio allora' — 'alors neme']; «ipsi te fontes, ipsa haec arbusta 
vocabant» ['le stesse sorgenti, persino questi arbusti ti chiamavano’J. 
—Idem vero significat: «le meme, identique — lo stesso, il medesimo»: 
«magister idem» ['lo stesso (il medesimo) maestro’]; «ego idem» ['io 
stesso'J; «idem tu» ['proprio tu']. 

Exspectas: multa sunt composita et derivata quae ab antiquo 
* specio ducuntur, in quibus verbum exspecto. 

Nos ipsos: Tullium ejusque filium. 

Qui quidem: Romani propositiones inter se conectere amant; et 
ideo propositio independens vel primaria cum alia ejusdem naturae 
conjungitur, idque gerundiis, conjunctionibus, relativis fit. Tunc vero 
qui respondet et is, is autem, is vero, is igitur; neque tamen alia ad¬ 
jungenda est relativo ( qui) conjunctio —nam hoc prorsus copulatur—. 
—Invenies tamen — ut hic in epistula Ciceronis — qui quidem, qui ta¬ 
men, [autem, enim...] quae aut exceptiones habentur, aut quidem, 


7. Cfr. Ernout-Meillet, Dict. etymol., s.v. tollo; Ernout, Morphologie hislo- 
rique du latin 3 , Paris 1953, n. 279. 

tamen... in adverbiis numerantur aut ad sequentem propositionem re¬ 
feruntur; cfr. « Quod quidem cogitans» Cic. Tuse. 1, 21,48 8 . 

Quam primum: quam praeponitur superlativis: quam saepissime, 
quam maxime, quam plurimum...', primum est superlativum, nam 
prior dicitur de duobus, primus de tribus saltem. 

Cupimus: cfr. discrimen: optare est «animo eligere»: 'choisir, sou- 
haiter'; 

cupere est «velle cupide»: 'desiderer avec passion’; 

desiderare est «aegre ferre rem non habere»: 'remarquer 1'absen- 
ce de, soupirer apres, regretter’; 

appetere «instinctu ferri»: 'chercher a obtenir, aspirer a’ ft . 

Etsi... intellego: etsi = 'meme si, quand bien meme; bien que, 
quoique' — 'sebbene, quantunque, benche; tuttavia'. — Haec particula 
eadem ratione syntactica regitur atque condicionales (si...); eaque sig¬ 
nificatur momentum, occasio, res qua actio impediri posset, sed nihilo¬ 
minus res fit 10 . 

In quam... veniamus: interrogatio indirecta, ideo in subjunctivo. 

Cognovi: cfr. Palaestra Lat., 40 (1970), de «aspectu verbali»; idque 
adnota in inchoativis suffixum — sco initium actionis seu majorem vim 
in agendo significare: nosco (cognosco) 'je comence a connaitre’ — 
'comincio a conoscere'; perfectum vero carere hoc suffixo (— sco), quia 
in eo notio actionis perfectae seu jam assecutae continetur. Ergo: 
cognovi: 'prorsus, omnino nunc scio '”. 

Ex amicorum litteris: substantivum «definiens» [determinans!, 
id est regens praecedere solet vocem quae regitur [ seu complementum 
«definitum», determinatum], eo quod genetivus valde similis sit adjec¬ 
tivo seu «discretivo»: pater familias; orbis terrae; tribunus plebis, 
cfr. Palaestra Lat., 40 (1970): «mi Tiro». Quod si specialis vis seu prae¬ 
stantia, ex distinctione, oppositione, comparatione genetivo addatur, 
praecedit complementum (= «genetivus»): «animi morbus»: ex oppo¬ 
sitione cum «morbus corporis»', «senatus consultum», «plebis scitum», 
quia definiri oportet a quo consultum, scitum in re publica procedat. 


8. Cfr. Berger, Stylisque lat. 4 , & 37 bis, Rem. I; Ernout-Th., Sytit. 
lat.-, & 423; Lebreton, Studes sur la langue... de Cic, p. 323. 

9. Altenhoven, Synomymes lat., n. 174. 

10. Ernout-Thomas, Synt. lat. 11 , & 348. 

11. Cfr. Ernout-Thomas, Synt. lat. 237-238. 


i 

Ratio tamen anteponendi genetivi occulta esse potest, ut hic adesse vi¬ 
detur: «non ex litteris tuis», sed «ex amicorum litteris» 12 . 

Ad arma rem spectare: Romani aliquando vocabulis utuntur vagae 

— seu generalioris — significationis ubi nos vocem definitam — seu 
determinatam — adhibemus. Quod in voce res praecipue manifestum 
fit, qua multa exprimi possunt, ut: 

«Res praetoribus erat nota» [= secretum] Cic. in Cat., 3,2,6. 

«rem integram deferrem» [= quaestionem: Taffaire' — 'cuestion’] Cic., 
in Cat., 3,3,7. 

«res loquitur ipsa» t — factum] Cic., pro MiL, 20,53. 

«Male se res habet» Cic. de off., 2,6,22. 

«Minime mirum si ista res adhuc nostra lingua illustrata non est» [=histo- 
rial Cic. de orat., 2,13,55. 

Ex quo res saepe pro substantivo ponitur aut argumento de quo 
supra actum est; et in universum pro quocumque nomine cujus sen¬ 
sus ex ipso orationis tenore percipitur: 

«Pauca de hac re tradita sunt» [= de hoc eventu]. 

«Quocumque res postulat modo» [= tempus, occasio, adjuncta!. 

«Nondum res ipsa... viros bonos compellebat» [=adjunctal Cic. pro Sest., 
39,84. 

Ad arma spectare: 'tendre a, avoir en vue' — «tendere ad, mirare 
a' — 'inclinarse, prepararse, mirar a’: «estamos abocados a la guerra». 

— Cfr. similia exempla: «Mea consilia ad salutem sociorum spectave¬ 
runt » Ctc. in Verr., 5,188. 

«Res ad caedem maximam spectabat » Cic. ad Att., 14, 13, 2. 

«Res eo spectat ut...» Cic. pro Lig., 5, 13. 

«Ad perorandum spectat sermo tuus» Cic. Brut., 282. 

Ut mihi... dissimulare non liceat: ex supra allatis exemplis usi¬ 
tata est locutio «eo spectat ut». 

Mihi liceat: «dativus commodi», qui ita vocatur ex commodo vel 
incommodo quod in aliquem redundat: «Grata mihi vehementer est 
memoria nostri tua Cic. 12, 17, 1. «Peccare nemini licet» Cic. Tuse. 
5, 19, 55 13 . 

Licet secum fert «infinitivum subjectivum»: «Licet autem nemini 
coritra patriam ducere exercitum». 


12. De hac quaestione cfr. Marouzeau, Uordre des mots..., n. 83-94. 

13. Cfr. Llobera, Grammatica, 254, b, 1. 

Cum venero: futurum perfect.; notio verbi liceat etiam futura est 
| hisp.: 'de tal manera que cuando llegue, cuando llegare no podre 
menos de manifestar — no me sera posible disimular — mis senti- 
mientos, mi pensamiento']. 

Quid sentiam: Romani alia ratione ac nos vocabula quae abstrac¬ 
ta dicuntur «saepe» —non seinper— exprimebant; nam ubi nos no¬ 
men abstractum apponimus, illi a) orationem infinitivam, aut b ) par¬ 
ticipium, aut c) relativum, aut d) propositionem conjunctivam ( = ad¬ 
jecta conjunctione), aut e) interrogativam indirectam aliasque loquen¬ 
di formas adhibebant: 

a) «Plerique deos esse dixerunt; nullos esse omnino Diagoras putavit» Cic. 
de nat. deor., 1,1,2 ['affirmer — nier Vexistance des dieux' — 'affirmare — ne¬ 
gare 1’esistenza degli dei'l 

«Permanere animos arbitramur» Cic. Tuse., 1,16,36 1’crediamo nelYimmor- 
talita dell'anima']. 

«Id unum verum esse puta» ['questa, credi pure, e la sola verital. 

«Istuc nihil dolere» Cic. Tuse., 3,6,12 ['absence du douleur']. 

b) «Sol oriens et occidens diem noctemque conficit» Cic. de nat. deor., 
2,40,102 [:ortus et occasus — 'Ie lever et le coucher du soleil' — 'la levata 
e il tramonto dei sole']. 

«Homerus fuit ante Romam conditam». — «Ante Christum, post Chr. 
natum». 

«Ex litteris nostris... et missis et allatis» Crc. pro Font., 8,18 [’por nuestra 
correspondencia' — 'dal nostro scambio di corrispondenzaV 

«Post libertatem amissam» 1'dopo la perdita della liberta'1. 

«Ab oppugnanda urbe Poenum absterruere conspecta moenia» Liv., 23.1,10 
[’la vue des murs’ — 1'assaut’l. 

«Liber de contemnenda morte» [de contemptu mortisl. 

«Ineunte aetate» — Me absente l’in mia assenza' 1. 

«Me favente» ['coi mio favore’1. 

«Diis adjuvantibus» [cfr. in hac epist.: «si dii adjuvabunt »1. 

c ) «Nihil admirabilius quam quo modo ille mortem filii tulit» Crc. de 

sent., 4,12 [’son actitude lors de la mort de son fils'1. 

«Id quo tendebat assecutus est» ['raggiunse il suo scopo’ 1. 

«Quae animo concipimus» Wattivita dei pensiero'l. 

«Quod animo proposueram». 

d) «Si nihil haberet animus hominis nisi ut appeteret et fugeret» Cic. 

Tuse., 1,24,56 [ 'si l’ame humaine n'avaiit d’autre faculte que celle du desir 

et de Vaversion’]. 

«Hoc ut sibi liceret impetraverunt» Liv., 24,3,10 ['cette permisston'1. 

«Quae cum ita sint» ['dans ces circonstances' 1. 

«Dum haec geruntur » ['pendant ce temps']. 

«Si dii adjuvabunt» [’con la ayuda, con el favor de los dioses’]. 

e) «Plane quid sentiam enuntiabo» Cic. de orat., 1,26,119 ['il mio senti- 
mento, il mio pensiero’1. 

«Quid cogitent me scire sentiunt» Cic. in Cat., 2,3,5 ['i loro disegni’]. 

«Quid ex quaque re soleat evenire» Crc. de invent., 1,28,42 ['gli effetti di 
ciascuna cosa'1. 

« Cur id sentiain breviter exponam» ['le ragioni di questo mio giudizio’1. 

« Quid natura postulet considera» t 'Ie esigenze della natura '1. 

Hanc linguae latinae indolem perpetuo memoria tenere debemus, 
qua perpensa multa in interpretandis scriptoribus latinis nobis faci¬ 
liora fient, atque recta aperietur via qua cogitata nostra in linguam 
latinam proprie ac latine convertamus 14 . 

Cognovi...: totam hanc periodum considera: 


Cognovi ex multorum ad arma rem 

amicorum litteris spectare 


quas attulit 
Acastus 


ut mihi 


dissimulare 
non liceat 
quid sentiam 


cum venero 


Subeunda fortuna est: verba quae ex eo componuntur pasive flec¬ 
ti possunt, saltem in aliquibus formis {adeo, coeo, ineo, praetereo in 
omnibus) et nota gerundivum semper esse passivum «vel in deponen¬ 
tibus», et conjugationem periphrasticam necessitatem et officium 
adsignificare potius quam tempus futurum [’he de pasar, soportar, 
afrontar esta suerte, esta situacion, esta calamidad'] ,5 . 

Eo citius... quo facilius: propositio comparativa proportione fac¬ 
ta {quanto magis... tanto magis): 

«Eo crassior est aer quo terris propior» Sen. Nat. 7, 22, 2. Habes: 
«cito — citius — citissime» ['presto, prontamente, celermente': it.]. 

Quo: adhibetur plerumque in oratione finali in qua inest compa¬ 
rativus {quo facilius), et respondet ut eo, ut ea re; quo proprie est 
«ablativus» pronominis relativi quod, in adverbium commutatus. 

Dabimus operam: cfr. similia: «studere gratum se videri»; «aes¬ 
tuat laborat que »; «contendere ut» (vel cum infinit.). 

Deliberemus: ducitur a libero (et liber) | deliberer, mettre en deli- 
beration; resoudre, decider de]. Aliud sentiebant veteres, nam a libella 
verbum derivabant: «a libella qua quid perpenditur dictum» Fest., 
65, 3 ,6 . 

Velim: optativus, quo saepe id quod jubetur temperatur; hoc loco 
velim sine part. ut usurpatur: velim... prodeas; idque significare vi- 


14. Cfr. Paoli, Scriver latino, & 38-45; Issele, n. 18; Berger, n. 73; Gan- 
dino, Lo stile latino, Torino 1962, 1,1,2. 

15. Llobera, Grammatica, 113; 131; 121. 

16. Cfr. Ernout-Meillet, Dict. etymolog., s.v. delibero. 

detur: «veni, sis — si placet —» [ ’ven a mi encuentro, por favor; ven, 
te lo ruego 

Quod commodo tuae valetudinis fiat: quod est relativum; com¬ 
modo est ablativus modi |'se puoi farlo senza tuo scommodo'|. Cfr. 
«Peto a te..., quod sine tua molestia fiat, ut... «Cic. ad fam., 13, 2. 

Quam longissime poteris: «Ad significandum gradum omnium al- 
tissimum superlativis jungitur quam-vel solum vel sequente verbo pos¬ 
sum...» — «Peto a te ut quam celerrime mihi librarius mittatur». Cic. 
ad fam. 16, 21, 8 f'lo mas presto posible, a todo correr, a mas correr']. 

«(Aves) nidos construunt, eosque quam possunt mollissime sub¬ 
sternunt» Cic. de nat. deor ., 2, 52, 129 17 . 

— Poteris : animadverte tempus. 

Obviam: ob viam |'devant la route, a la 1'encontre de' — 'incon- 
tro a']. 

— Sensum compositorum ex voce via tu ipse facile explicabis: 
(avius, poet.) — devius — mvius — obvius — pervius — impervius — 
praevius — biv ius bivium — trivius — trivium — trivialis ( lat. imper .) 
— quadriv ius — quadrivium». 

Prodeas: distingue: prodeo = pro d-eo ii, itum | Vavancer'; 'avan- 
zarsi — procedere’; 'adelantarse'| a prodo is, ere, didi, ditum ['man¬ 
dar fuori, emettere, produrre’|. 

Si dii adjuvabunt: cfr. supra, ubi egimus de ratione nostra loquen¬ 
di abstracta [’con la ayuda de los dioses'], pag 119 (='quid sentiam’, 
d). — Apud optimos scriptores leges: dii, diis, sed saepius di, dis, ali¬ 
quando dei. — Nota futurum: adjuvabunt. 

Speramus fore: verba promittendi, sperandi, minandi cum rem 
futuram saepius adsignificent, cum infinitivo «futuro» construuntur; 
qua oratione infinitiva utuntur classici scriptores et Cicero in primis; 
ex sensu tamen aliquando usurpatur praesens 1S : «Sperabat propediem 
magnas copias se habiturum » Sall. Cat., 56, 4. 

Sed: «spero Antonium Romae fam esse», nam agitur de re prae¬ 
senti. 

« Spero nostram amcitiam non egere testibus» Cic. ad fam., 
2,2. ['je crois que notre amicitie n'a pas besoin de temoins']. 


17. Li.obera, Grammatica, n. 100. 

18. Cfr. P. Menna, Aspetti sintattici et lessicali ... nelle lettera Ciceroniane, 
Nola 1955, pp. 33-39. 

Mea suavissima terentia: adject. possessivum praecedit eadem 
ratione qua supra (Palaestra Lai., 40 (1970) dictum est (: «mi Tiro»). 

Optatissima: ab v. opto, participium optatus quod in adjectivum 
transiit. 

Si nos amatis: condicionalis realis. — «Amare», ut ait Stus. Isido- 
rus, «nobis naturaliter insitum, diligere vero electione» (Diff . 1 , 17); 
amamus igitur patriam, parentes, litteras; diligimus amicum (di — 
lego: 'quasi eligo ab aliis sejungens'). 

Curate ut valeatis, vale: aliquando vale conjungitur cum simili¬ 
bus vale dicendi formulis. 


COLLOQUENDI EXERCITATIO 

Expl ica mihi paucis verbis epistulam quam Cicero Terentiae uxori 
mittit. 

— Libenti animo id faciam, magister. 

Quis fuit Terentia? 

— Ciceronis uxor, virtutibus ornata, ingenio proestans, fide praeclara; 
cui Tullius (ab urbe) Athenis hanc mittit epistulam. 

Ubinam sunt Athenae? 

— Athenae, urbs nobilissima, est totius Graeciae caput, litterarum 
mater et magistra, ubi scientiae artesque omnes floruerunt. 

Quare Tullius Athenis versabatur? 

— Quia, e Cilicia provincia decedens, Romam iter faciebat. 

Cur in Cilicia fuerat? 

— Quia ibi annuo proconsulis munere functus erat. 

Quo anno Tullius Cilicia provincia decessit? 

— Quarto et septingentesimo ab U. c. (: 50 a. Chr. n.). 

Quanto tempore Athenis commoratus est? 

— Totum fere mensem; quo tempore expleto navem in Italiam redi¬ 
turus conscendit. 

Ouis patrem secutus est in Ciliciam, et Athenis tunc versabatur? 

— Cicero filius; nam in epistula est: «ego et suavissimus Cicero va¬ 
lemus». 

Eratne Tullio alius filius? 

— Minime, sed filia, Tullia nomine, quae cum Terentia matre, Romae 
erat. 

Quo modo filiam pater vocat? 

— «Lucem nostram». 

Fuitne Tullia felix? 

— Minime, nam duodecimo anno nata C. Calpurnio Pisoni nupsit, 
qui repentino morbo correptus paido ante quam Tullius ab exilio, 
anno 57 a. Chr. n. revocaretur, decessit; et ipsa, duodecim annos post 
(: a 45 a Chr. n.) vita functa est. 

—Sed iterum ad Ciceronem: prospera fuit Ciceroni patri et filio na¬ 
vigatio? 

— Minime vero, sed adversis ventis navigarunt. 

Quis praesto fuit de navi exeuntibus? 

— Acastus, qui ad Tullium Terentiae litteras et amicorum afferebat. 

Quanto tempore Acastus iter Roma Athenas emensus erat? 

— Uno et vicesimo die. 

Ergo citato cursu, nonne? 

— Ita sane, diligenter et strenue. 

Quid autem Tullius acceperat? 

— Terentiae epistulas omnes, in quibus diligentissime omnia erant 
perscripta. 

Quid de epistula accepta censet? 

— Breviorem esse, sed eo quod Terentia Ciceronem patrem et filium 
jam exspectabat. 

Quid de re publica cognoverat? 

— Ex amicorum litteris intellexerat bellum imminere (instare) — ad 
arma rem spectare —. 

De quo bello est sermo? 

— De intestino seu civili bello futuro inter Caesarem et Pompeium. 

Quid a Terentia Tullius rogat? 

— Ut sibi obviam procedat quam longissime possit, id est ut continuo 
viae se committat. 

Quo die se Romae futurum arbitrabatur? 

— Circiter idus novembres, id est post dies fere octo et viginti a data 
epistula. 

Bene est! 


Josephus M.° Mir. C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA 



DE RE COSMONAUTICA 


(eam, quae in n. 210 est edita, pars nona sequitur) 


(LVIII) — Pridie kal. febr, MCMLXXI, ex illa Foederatae Atne- 
ricae Civitatum regione, quae jam toto orbe sub nomine Cape Ken- 
nedy innotuit, astronavis Apollo 14 est in immensum caelorum spa¬ 
tium projecta. Prae ingenti atque gravi nubium cumulo, ipsi promo¬ 
vendi jactus areae imminente, paulo plus dimidia, supra praestitu¬ 
tam, hora, decima nempe posmeridiana (italice computata), est ejus¬ 
dem astronavis eruptio retardata. Duodecimo hinc minuto, terres¬ 
trem orbitam ipsa iniit, cum jam centum nonaginta chiliometra in 
altitudinem se extulerit; mox autem, vicesimo fere minuto supra alte¬ 
ram horam, ex orbe terrestri discendens, iter in lunarem versus su¬ 
perficiem est eadem aggressa. Cosmonauta interim Alan Shepard, 
veteranus caelestium viarum explorator, ejusque comites Edgar Mit- 
chell et Stuart Roosa, cum jam aversum lunare vehiculum (LEM) 
in adversum reduxerint, cui illa capsa injungatur, quae quosdam 
malleolos servat ad multiplices variosque motus transmittendos or¬ 
dine dispositos, injunctioni ipsi efficiendae aliquamdiu operam frus¬ 
tra navant. Quam ob rem ipsa Lunae exploratio in dubium est paene 
devocata, nisi, tertia fere novi diei hora, res optime tandem cesserit. 
Eidem astronavi commenticium quoddam nomen est ab ipsis cosmo- 
nautis impositum: capsa enim major Kitty Hawk nativo sermone. Fal¬ 
co latino; itemque, capsa minor, seu vehiculi lunaris exemplar (LEM), 
Antares nativo, Lunaris Aranea latino sermone nuncupatur. Araneae, 
igitur, cum Falcone conjunctione, etsi nonnullis perpessis curis, per¬ 
fecta, cosmonautae, nullo jam alio pacto perturbatis animis, praesti¬ 
tutum pergunt iter. Itaque, postquam astronavis Terrae gravitatis 
vim vicit, celeritas gradatim minuitur; quam porro, post mediam in¬ 
ter oppositas vires et terrestris et lunaris gravitatis, superatam re¬ 
gionem, rursus augeri oportebit. 

Aliquid interea novi in Aranea , seu in lunaris vehiculi exemplari 
{Antares), evenisse animadvertitur: unus ex pilarum ordinibus, quas 

vis agit electrica, languescere paene videtur: est qui vereatur ne for¬ 
te erraverit computator in legendis, etsi plane distinctis, notulis: 
quod porro minime inhibet quin pergatur iter usque ad ineundam 
satellitis orbitam. Haud majorem illo citreo malo, quod grapefruit 
Britanni, pompelmo Itali nuncupant, Lunam cosmonautae adhuc 
aspiciunt, quae vero, quo minus distat, eo grandior nimirum appa¬ 
ret. Tertiodecimo supra tertiam horam exacto minuto, Mitchell et 
Shepard, per interiorem, obscurum cuniculum sensim reptantes, e 
capsa principe Apollo 14 ( Kitty Hawk, seu Falco) in temptandae Lu¬ 
nae vehiculum (LEM - Antares, seu Aranea ) se transferunt, quod pro- 
pediem ab eadem capsa sejungitur. Haud ita multo post, cum jam 
lunare vehiculum sit prospere sejunctum, e satellitis superficie, ma¬ 
gis magisque in horas ampla atque clara, quidam gravis, idemque 
querulus, prodit mugitus. Quidnam? Ignei jaculi, quod vulgo Satur¬ 
no nuncupant, pars ab astronave Apollo, paulo ante propulsa, prae¬ 
ceps corruit, cujus fragor, lunaris soli tremitum secutus, a sismo- 
graphio, jam pridem in ipsa Lunae superficie ab astronavis Apollo 12 
cosmonautis, mense novembri MCMLXIX, constituto quibusdam est 
distinctis notis relatus. 

Ubi celeritas, demum, magis ac magis in extrema temporis mo¬ 
menta est paene ad nihilum redacta, idem lunare vehiculum leniter 
labi coepit, eo usque ut satellitis solum lambat, se postremo non 
longe a plaga deponens, quae Imbrium Mare vulgo appellatur, apud 
vulcanium cratera, cui nomen Fra Mauro a siderum studiosis est 
inditum: impervia, lapidosa, foveis passim conspersa L 

Cosmonauta Stuart Roosa, interea, in capsa Apollo inclusus, Lu¬ 
nae orbitam tenere perget donec exploratio perficiatur. Videamus 
nunc quo pacto Alan Shepard et Edgar Mitchell e lunari vehiculo 
egredi nitantur: summam primo operam dent oportet ut externa 
pressandi vis ad nihilum redigatur vel saltem aliquanto minuatur, 
ne impediat quominus ejusdem vehiculi reseretur ostiolum. Quo de¬ 
mum reserato, per breviores gradus alter paulo post alterum sen¬ 
sim descendunt, quodammodo salientes, e solo identidem se prope 
attollentes, aut alterum modo alterumque modo pedem adhibendo, 
quam qui maxime cauti, cum prae corporum levitate tardius ambu¬ 
lare cogantur. 


1. Cfr. quae jam de hac notitia scripsimus in Palaestra Latina, a. XL, 
fasc. II, n. 210, p. 77. 

Nulla interjecta mora, instrumenta varia collocare coeperunt ad 
scientiarum cognitiones acquirendas, de quibus, per aetherias undas 
in Terram transmissis, doctissimus viros certiores faciant: ex iisdem 


instrumentis aliud solarem ventum, quem dicunt, imperceptas scili¬ 
cet materiae particulas e Sole defluentes, captare valeat; aliud vim 
magneticam colligat atque indicet; aliud etiam ipsius satellitis mo¬ 
tus, ex se intus natura exorituros aut aerolithum trajectione effectos, 
indicet ac describat; nec sibi demum temperaverunt quin suae na¬ 
tionis vexillum, tertio quidem, solo confixerint. Ouidam quoque tubi 
displodentes, italice cartucce, anglice cartridges dicti, per experimen¬ 
tum adhibentur: Milchell enim quandam lunaris soli plagam me¬ 
tallicis laminis, per ipsos tubos propulsis, interjectis temporis spa¬ 
tiis, percutit ut ejusdem soli motus ac fremitus, a nncrophoniis, vel 
geophoniis, quos rectius nuncupant, recepti, in opinionem certiorem 
inducant de crustae lunaris conformatione, usque ad mille et octin¬ 
gentos pedes in profundum. Ne modicam quidem operam consu¬ 
munt quidam alii tubi, quos carole Itali, carrots Britanni appellant, 
eandem Lunae crustam in quoddam profundum terebraturi, cujus 
materiem, eandemque cujusvis generis, colligant. Quibus omnibus 
confectis, satellitis superficiem lustrare coeperunt, quoddam parvum 
vehiculum birote ante se manu agentes, quod inexploratae plagae 
lapidibus pulvereque onerent: quae materies Americanis civibus, an¬ 
te televisificam capsellam spectantibus, prius viridis, mox versicolor 


in praesens apparet. 


Plus quam quattuor horas longe lateque lustrationem aerei via¬ 
tores perducunt, donec birote vehiculum, imposita merce onustum, 
ad lunarem naviculam ( Antares ) redierit, in quam viri quoque se 
recipiunt, ut membra cibo somnoque reficiant. Sexto ab astronavis 
jactu exacto die, quadragesimo supra alteram antemeridianam horam 
(italice computatam) minuto, iterum Lunae superficies, eademque 
diutius, perlustratur, etiam atque etiam lapidibus pulverisque gra¬ 
nulis colligendis plus quam octo horas ambo cosmonautae operam 
navant. Ad multum demum vesperum, duabus aliis exactis horis, 
Alan Shepard et Edgar Mitchell, in lunarem naviculam ingressi, ab 
explorato satellite se discedere accingunt, ad principem capsam 
(Kitty Hawk ) redituri, quae Lunam, gubernatore Roosa, adhuc cir¬ 
cumire pergit. Huic ipsa navicula, sine ullo peculiari negotio, con¬ 
jungitur; mox, igitur, astronavis Apollo 14, ad suam simplicem re¬ 
dacta formam post lunarem naviculam expulsam, simul atque omnes 

in unum consederunt cosmonautae, in Terram redeundi causa iter 
retro versum aggreditur. Eandem naviculam, quam, verbo in alie¬ 
num translato, Araneam, ut superius diximus, appellaverunt, in¬ 
dignus manebit finis: nam, haud multo interjecto tempore, in super¬ 
ficie lunari illisa ipsa praefringet, cum nihil jam amplius ea opus 
sit. Tertio fere die exacto, quinto supra decimam posmeridianam 
horam (italice computatam) minuto, astronavis, per tres adapertiles 
umbellas adhuc in aere capta, Oceani Pacifici aequora contingit, apud 
illud pelagi spatium insulis compluribus refertum, quas Samoa dicunt. 
Cosmonautas, postquam ipsi per ostiolum in cymbam gummeam alius 
post alium desilierunt, aeria quaedam machina, helicibus instructa, 
auto-gyrus aliter nuncupata, intorti chalybeii funiculi ope attollit ac 
brevi in superno navis tabulato, aerovehicula gerendo instructae, 
cui nomen New Orleans, deponit. 

E coeptis, quaecumque sunt usque adhuc optime disposita, nul¬ 
lum aliud profecto exstat, quod prosperius utiliusque cesserit 2 . 


Prof. Januarius Marinelli 
Via Salvator Rosa, 241 
80136 NEAPOLI in Italia 


—— « 

2. Peculiaria alia accipere potes, sis, e narratiunculis LIII, LVI, LVII in 
Palaestra Latina, n.n. 208-210. 

Michel, A. — La philosophic poli¬ 
que a Rome d’Auguste a Mare 
Aurele. Ed. Armand Coliu, Paris, 
1969. Pag. 380. 

Quantum apud romanos philosophi 
viguerint atque floruerint in eo re 
vera est quod Roma, quae primum 
philosophi mente concepissent, eadem 
perfecerit. Philosophi enim apud im¬ 
peratores fuerunt qui eos arcessebant, 
colebant eorumque consiliis utebantur. 
Id sibi proposuit auctor hoc volumine 
textus latinos indole philosophica 
praestantes colligere ut mentis politi¬ 
cae imperii quasi adumbratio fieret, 
has praesertim quaestiones proponen¬ 
do : Estne philosophia politica quae¬ 
que ejusdem praecipua sunt cogitata? 
Revocari possunt fontes in traditio¬ 
nem romanam et in primis in philoso¬ 
phiam graecam? Definiri potest 
quantum id invaluerit in philosophia 
politica occidentalium ? 

Paratore, E. — Nerone (nel XIX 
centenario della morte). Istituto di 
Studi Romani Editore, Roma. 
Pag. 25. 

Opusculum est acroasis in memo¬ 
riam obitus Neronis ab instituto Stu¬ 
diis Romanis provehendis in lucem 
edita, ubi auctor hac data occasione 
Neronem e jusque oj>era vindicare 
contendit. Si neronianum enim impe¬ 
rium diligenter et sine ira studioque 
investigamus, non tantum Neronis 
matricidium atque crudelitatem horre¬ 
re debemus nec non ejusdem ostenta¬ 
tionem in re theatrali ridiculam me¬ 
morare verum etiam nobis est perpen¬ 
denda aetas illa magni momenti Im¬ 
perii Romani quae tantum in poste¬ 


riora tempora invaluit, nam imperium 
Trajani, Hadriani, Antoninoruni, quae 
imperia ore omnium maximis cole¬ 
bantur laudibus, difficile explicari 
possunt imperio Neronis oblitterato. 

L.avacnini, B. — La letteratura neo- 
ellenica. Ed. Sansoni - Accademia, 
Milano, 1969. Pag. 345. 

Brunus Lavagnini, litterarum grae- 
carum classicarum in Panhormitana 
Universitate Professor, eruditissimam 
luculentissimamque litteraturae ne- 
ograecae retractationem hoc opere per¬ 
fecit, universam rem litterariem per 
posteriora saecula perlustrans jam in¬ 
de ab annis 1000-1024 usque ad no¬ 
vissima aetatis nostrae tempora. Hac 
nova editione historiam litterarum 
neograecarum auctor retractat nova¬ 
que capita operi adjungit. Opere per¬ 
fecto per abundans affertur biblio 
graphia primum universa, deinde sin¬ 
gularis, denique auctorum. Index ana- 
lyticus utilissimum reddit opus, quod 
ceterum maximas legentium laudes 
merebitur. 

Monaco, G. — Plauto: Curculio. Ed. 
Palumlx), Palermo, 1969. Pag. 254. 
L. 3.000. 

Pulcherrimam manibus versamus 
editionem Curculionis Plauti facetis¬ 
simi operis cura G. Monaco in lucem 
vulgatam. Corpus seu collectio “Her¬ 
mes” textuum antiquorum hoc novo 
volumine nobilitatur. Per ampla in¬ 
troductione praecipuae de Curculione 
tractantur quaestiones: de composi¬ 
tione plautina, de momento hujus co¬ 
moediae theatrali, de testimoniis co¬ 
moediae ab scriptoribus latinis prola- 

tis, de traditione codicum, de editio¬ 
ne principe, de manu scriptis ceteris- 
que (p. 7-24). Deinde textus latinus 
insequitur accuratissima versione ita- 
lica brevique apparatu critico instruc¬ 
tus. Novitatem in opere significamus 
analysim scaenicam quam quinque ac¬ 
tuum comoediae plautinae G. Monaco 
perfecit eruditissimam. Non nulla ad 
quosdam Plauti locos annotationes ad¬ 
junguntur nec non conspectus metro¬ 
rum hoc in opere dramatico usitato¬ 
rum. 

Mirambel, A. — Grammaire du grec 
moderne. Presses Universitaires de 
France, Paris, 1969. Pag. 124. 

A. Mirambel Pofessor, conscius 
quantam vim ac momentum habeat 
hodierna lingua graeca quae propiam 
offert indolem litterasque, communio¬ 
ne cum regionibus et hominibus Euro¬ 
pae recentis nos donat, ad cognitio¬ 
nem cum graeci classici tum biblici 
ac medii aevi nos ducit, summam 
linguae graecae hodiernae nobis ultro 
largitur. Haec igitur capita proponit 
auctor: I. L’ecriture et les sons. II. 
Ees mots et la morphologie. III. La 
syntasse. IV. Le vocabulaire. Conciu- 
sion. Bibliographie sommaire. Qui 
hoc opusculum legerit, facile percipiet 
comparationem linguae graecae clas¬ 
sicae cum sermone graeco hodierno 
evolutionem linguae ostendere, quae et¬ 
si praecipua elementa atque exstruc¬ 
turam conservet, hodiernas suas ha¬ 
bet proprietates in dicione recentium 
linguarum. 

Dei.i.a Corte, F. — Varrone, il ter¬ 
so gran lume romano. La Nuova 
Italia Editrice, Firenze, 1970. 
Pag. 290. L. 3000. 

Hac altera editione Varro novis lu¬ 
cibus illustratur ut “tertium lumen 
romanorum” jure appellari liceat. 


Praecipuam operis Delia Corte novi¬ 
tatem significemus oportet: litterarum 
latinarum historici Varronem in scrip¬ 
toribus rei publicae includere solent, 
quippe qui LXV11 annum suae aeta¬ 
tis sub Pompeio egerit in factione se¬ 
natoria militando. Praeterea historici 
obliviscuntur XXIX plures annos Var¬ 
ronem studiis litterisque sub Caesa¬ 
re et altero triumviratu naviter vaca¬ 
visse ilioque obiisse anno quo Octa¬ 
vius Augustus salutatus est. Huc 
praeterea accedit quod politica ratio- 
religiosa Caesarum in theologia Var¬ 
roniana altissimis radicibus defixa 
est, Vergiliusque ipse in conscriben¬ 
dis operibus doctrina Varronis est 
.imbutus. Quae omnia qui legerint, 
percipient meritum Prof. F. Delia 
Corte qui hoc novum volumen de Var¬ 
rone ejusque momento in litteris la- 
tinis studiosis evulgat. 

Gahbba, E. — Appiani Bellorum civi¬ 
lium liber quintus. La Nuova Ita¬ 
lia Editrice, Firence, 1970. Pag. 
LXXXIII-344. L. 5500. 

Opus exordium sumit introductione 
magni momenti in iis quae ad Appia¬ 
ni res quaestionesque spectant. Ita¬ 
que disseritur: 1. De compositione et 
indole libri V Bellorum Civilium. II. 
Bellum Perusinum (de rationibus ideo- 
logicis, et politicis, de causis belli 
apud Appianum, Bellum Perusinum 
apud Cassium Dionem). III. Non 
nulla consectaria. Deinde appendices 
prostant: a) Fulvia, Cleopatra et Be¬ 
llum Perusinum, b) Gesta militaria 
Belli Perusini, c) Quo modo sese ges¬ 
serit M. Antonius durante Bello Pe¬ 
rusino, d) Coloniae adsignationesque 
agrariae triumvirorum, e) Extrema 
triumviratus aetas. Quibus scienter 
pertractatis textus graecus Appiani 
insequitur quam plurimis omnis gene¬ 
ris annotationibus illustratus (p. 1- 
240), quo perfecto, italica instruitur 

conversione quae ab omnibus sine du¬ 
bio probabitur. Indice nominum, per¬ 
sonarum, locorum opus utilissime in 
commodum legentium absolvitur. 

Perelli, L. — Lucrezio poeta dell' 
angoscia. La Nuova Italia, Firen- 
ze, 1969. Pag. 366. L. 2.500. 

Duo quasi fundamenta curae seu 
angoris lucretiani, id est, timor deo¬ 
rum et timor mortis praeter timorem 
ruinae apocalypticae universi subtili¬ 
ter hoc opere investigantur ad lucem 
doctrinarum epicurearum disciplina¬ 
rumque eschatologicarum quae Caesa¬ 
ris atetate longe lateque percrebrue¬ 
runt. L. Perelli elementorum psycha- 
nalyticorum ope quae ex ipso poema¬ 
te lucretiano eruuntur, subtiliter os¬ 
tendit veram esse Sancti Hieronymi 
sententiam qui morbum quendam ani¬ 
mi in Lucretio detexerat. Lucretii 
namque ingenium et adjuncta histori¬ 
ca cultusque quibus vixit poeta maxi¬ 
mam habuerunt partem in poesi lucre- 
tiana, quae attento examine curis an¬ 
goribusque irretita nemini non vide¬ 
bitur. Quae interpretatio Lucretii aes- 
thetica, historica, stilistica, psychana- 
lytica, quam L. Perelli praebet, no¬ 
vam Lucretii imaginem effingit scien¬ 
ti fice genuinam, valde ceterum alie¬ 
nam ab ea quam traditio litteraria usu 
habet, sed magis hodiernam nostris- 
que temporibus magis accommodatam. 

Grimal, P. — L. Annaei Senecae 
operum moralium concordantia. 
Vol. TV De providentia. Pag. 124. 
30 F. Vol. V De vita beata. 
Pag. 149. 44 F. Presses Universi- 
taires de France, Paris, 1969. 

Optimo de litteris latinis meruit 
Institutum Sorbonniense .Studiis La¬ 
tinis Provehendis, quod magni mo¬ 
menti corpus, cui est index “L. An¬ 
naei Senecae Operum Moralium Con- 


cordiantia” in lucem jam fere totum 
edidit. Praeter fasciculos I Ad Mar¬ 
ciam, De consolatione (1965), II De 
constantia sapientis (1966), ITT De 
brevitate vitae (1967), nuper IV De 
providentia et V De vita beata salva¬ 
re jubemus. Tantum edendus manet 
fasciculus VI De clementia, ut totum 
persolvatur corpus concordandarum 
annaearum. Quod opus ut lectoribus 
nostris offeramus, nihil melius quam 
ipsius P. Grimal verbis uti: “Hujus 
Concordandae utilitatem, quam qui- 
deam nullam esse contenderunt, de¬ 
monstrant cum testes multi qui de li¬ 
bellis prioribus nostris benigne disse¬ 
ruerunt, tum viri docti in dies jam 
plures qui volumina nostra sibi ads- 
ciscunt et probant”. 

Paratore, E. — La letteratura lati¬ 
na delVetd repubblicana e augustea. 

Sansoni-Accademia, Milano, 1969. 
Pag. 534. L.1500. 

Hoc volumen vere exstat quasi 
summa litteraria cimi. Professoris H. 
Paratore, qui in frugifera ac multi¬ 
formi sua in rebus latinis industria 
talem rationem criticam sustinuit at¬ 
que confirmavit quae postulata phi¬ 
lologiae, historiae et analysis littera¬ 
riae conciliaret universumque con¬ 
spectum civitatis latinae sumministra- 
ret in iis in primis quae ad civitatem 
hodiernam hodiernumque cultum 
spectant. Quam ob rem H. Paratore, 
propriam et singularem naturam lit¬ 
terarum latinarum vindicans, quasi 
praesentes inducit sciptores atque 
doctrinas evocat quae magis recentio- 
ri nostro sentiendi cogitandique modo 
accommodantur, ita ut dilucide pa¬ 
teat quantum litterae hodiernae vete¬ 
ribus litteris latinis cultuique romano 
debeant. En operis index: I. L’eta 
della guerra tarentina alie guerre d’ 
Oriente. 11. L’eta delle guerre d’Q- 

riente alia morte di Silia. III L’eta 
di Cesare. IV. L’eta augustea. Per 
utili indice verborum finitur opus. 

SabbaHj G. — Ammien Marcellin 
Histoire, livres XVII-XIX. “I.es 
Belles Lettres”, Paris, 1970. Pag. 
234. 

Libri XV11-XIX operis historici 
Ammiani Marcellini, cui est index 
“Pes Gestae”, annis 357-359 dican¬ 
tur, ubi res variae pertractantur: res 
gestae Juliani in Gallia et Constantii 
in regionibus danubinis, negotia per- 
sica, pactiones, apparatus bellici, bella. 
Primum in introductione subtiliter 
disserit auctor de principiis, fontibus, 
compositione librorum. Ibi notatur 
sensus criticus A. Marcellini quasi 
praecipua ingenii indoles. Deinde se¬ 
quitur textus latinus accuratissima 
versione francogallica instructus cum 
brevi apparatu critico. Denique ope¬ 
ri finis imponitur annotationibus ad¬ 
diticiis ut in omnibus voluminibus 
hujus corporis mos est, et per amplo 
verborum indice quo utilissimum le¬ 
gentibus opus redditur. 

Frankel, H. — Testo critico e cri¬ 
tica dei testo. Felice Le Monnier 
Fd., Firenze, 1909. Pag. 90. L. 
2000. 

Disciplina critica textualis opera 
H. Frankel quasi e caelo in terram 
mirum in modum reversa est. In eo 
est hujus operis meritum ut ratio 
critica textualis in uno textu eoque 
maximi momenti, versu nempe 5835 
“Argonauticorum” Apollonii Rho¬ 
diensis nitatur; itaque praecipua dis¬ 
ciplinae textualis principia atque 
quaestiones subtiliter ab auctore re¬ 
tractantur ut genuinus textus redin¬ 
tegrari possit. Hac itaque via proce¬ 
dit II. Frankel: Proccdiinicnto seffiti- 
to nelVaffrontare l'edisione. 1. Iisem- 


plare per la stampa. 11. Metodi di la- 
voro. III. Forma delPapparato criti¬ 
co. Decisioni nel campo della critica 
testuale. Punti principali. I. Sulla 
scelta tra varianti tramandate. II. La 
critica congetturale. III. Le prospet- 
tive della critica dei testo. IV. I pa- 
piri. Appendici : I. Prospetto comple¬ 
to delle varianti di LA SG PE per 
Apollonio, “ Argonautiche”. 3, 500- 
601. II. Tipologia degli errori. Indici. 

Remouchamps, J. — Culture grecque. 

Maison d'Editions Ad. Wesmael- 

Charlier, Namur, 1969. Pag.160. 

Hic liber manualis, juxta auctoris 
propositum, longe ab anthologicis et 
encyclopedicis operibus abest. Id si¬ 
bi in primis proposuit auctor et pro¬ 
fessoribus et alumnis adjumentum 
sumministrare, quo curriculum “Cul¬ 
tus Antiqui” potius quam quasi ex 
cathedra, vividiore modo in scholis 
traderetur. Hic textus scriptorum 
classicorum graecorum invenies ordi¬ 
ne chronologico distributos commen¬ 
tariisque utilibus instructos in iis quae 
ad cogitata, dicendi genus, vim litte¬ 
rariam ceteraque spectant. Videsis 
totius operis indicem: I. La Crete et 
My cenes. II. Homere - LMliade - 
COdyssee. HI. La poesie lyrique. 
IV. Pindare et le lyrisme choral. V. 
Theatre. VI. Platon. VII. Thucydide. 
VIII. Isocrate et Archimede. 

Argenio, R. — San Paolino da No¬ 
la cantore di miracoli. A. Signorel- 

li lid., Roma, Pag. 75. L. 1000. 

Opusculo, quod tibi offerimus, R. 
Argenio sententiam suam confirma- 
re contendit S. Paulinum Nolanum, 
si in maximis quidem poetis adnume- 
rari jure non potest, tamen multo ma¬ 
jore aestimatione frui quam non nulli 
critici litterarii tribuere ei solent. 
Ouam ob rem auctor “Carmina Nata- 

licia” investiganda sumit eo tamen 
consilio ut subtiliter discriminetur 
quae pars poeseos S. Paulini Nolani 
fragilis videatur atque caduca et quae 
pars eorum carminum altius sit pon¬ 
deranda atque censenda sive propter 
felicem venam poeticam et concinni¬ 
tatem classicam uti dicamus sive prop¬ 
ter aestum animique sinceritatem. 

Randaxjl, J. A. — Plato: Drwnatist 
of the Life of Reason. Columbia 
University Press, 70 Great Russell 
Street, London W.C.I., 1970. Pag. 
274. Price: $7-50. 

Prof. J. H. Randall visionem pro¬ 
fert propriam de Platone in quo quid 
perpetuum semper innovandum per¬ 
spexit. Capitibus, quae praemittuntur 
adspectus politici, sociales, philosophi¬ 
ci in dialogis disputandi praebentur. 
Platonem auctor contemplatur ut ve¬ 
rum scriptorem scaenicum cujus dia¬ 
logi minime considerari possunt tam¬ 
quam tractiones philosophicae ubi 
unusquisque disputationis adspectus 
videri licet ut expressio litteralis ip¬ 
sius scriptoris. Praeterea J. H. Ran¬ 
dall dialogos demonstrat nequaquam 
intellegi posse eodem modo quo Aris¬ 
totelis vel Kant intelleguntur, totis 
viribus tenens philosophiam Platonis 
propriam unum corpus fieri non posse 
cum sententiis quae ex ore Socratis 
procedunt neque dialogorum frag¬ 
menta de contextu abstrahi licere sed 
rite intellegendos semper esse quin 
ambigue et per ironiam dicta Plato¬ 
nis praetereamus. 

Wild, J. P. — Textile Manufacture 
in the Northern Roman Provinces. 
Cambridge University Press. Bent- 
ley House, 200 Euston Road, Lon¬ 
don, N.W.I., 1970. Pag. XXII-190. 
Price: 65s net. 

Prof. J. P. Wild primam jure as¬ 


serimus fecisse expositionem operum' 
manu factorum textilium in provin¬ 
ciis romanis Europae septentrionalis. 
Incipit expositio a veteribus fibris 
textilibus describendis, unde extrahi 
solerent, quo modo roinani lanam fa¬ 
bricarent, unde importaretur sericum, 
linum, cannabis aliaeque fibrae arti¬ 
ficiosae ut asbeston, qua via ac ratio¬ 
ne fibrae praepararentur, quibus in¬ 
strumentis uterentur veteres artifices. 
Pars operis praecipua descriptio vi¬ 
detur accuratissima eaque archaeolo- 
gica et litteraria textrinorum roma- 
norum nec non examen fragmento¬ 
rum telarum quae adhuc exstant. Ul¬ 
tima parte de quaestionibus agitur in¬ 
dustriae romanae seu de telis perfi¬ 
ciendis tingendisque. Textus indicibus 
instrumentorum ac telarum, centum 
fere imaginibus illustratur. 

Courcelle, P. — Late latin writers 
and their yreek sources. Harvard 
University Press, Cambridge, Mas- 
sachusetts, 1969. Pag. 466. Price: 
$15.00. 

Necessitudo inter cultum romanum 
et graecum jam inde a saec. IV usque 
ad saec. VI post Ch. n. a paucis eru¬ 
ditis investigata est, in quibus emi¬ 
net Prof. P. Courcelle, cimus, histo¬ 
riae posterioris imperii romani et me¬ 
dii aevi explorator. Ouae aetas sum¬ 
mam in litteris praestantiam habet, 
praesertim cum magna monumenta 
litterarum ethnica et Christiana 
earumque religio ac philosophia mu¬ 
tuo comparantur. Prof. P. Courcelle 
fontes investigat atque transitionem 
hellenismi ethnici et christiani ad oc¬ 
cidentis solis gentes latinas per claris¬ 
simos scriptores ut Macrobium, Hie¬ 
ronymum, Augustinum, Boethium, 
Symmachum, Cassiodorum. Discipli¬ 
nam philologicam historiae litterarum 
aptans auctor subtiliter inquirit per 
textus quos vulgo dicimus paralellos 

fontes corruptos, abnormia furta litte¬ 
raria quibus aetas illa significatur, re¬ 
velans intimum quoque commercium 
atque consuetudinem interesse inter 
hellenismum ethnicum et Christianum 
saec. IV exeuntis. 

Pharr, C. — Homerie Vocabuiaries. 
University Press of Oklahoma: 
Norman, 1969. Pag. XI1-84. Pri- 
ce: $2.95. 

Ut linguam quis perdiscat, opus ei 
est omnino magnam vocabulorum co¬ 
piam adquirere. Multae rationes ac 
viae excogitatae sunt ad adjumentum 
alumnorum quorum maxime interest 
vocabula possidere usitatiora. Prof. 
C. Pharr lexica W. B. Owen et E. J. 
Goodspeed retractavit atque comple¬ 
vit, ubi vocabula frequentiae ususque 
indice rediguntur. Quae vocum se¬ 
ries in opere Gehring innititur quod 
“INDEX HOMERICUS” inscribi¬ 
tur. Nihil sane nobis est dubii quin iis 
in primis qui discere linguam grae- 
cam per Homerum intendunt et iis 
quoque qui altiorem ejusdem cogni¬ 
tionem habere volunt, summo futu¬ 
rum sit adjumento. 

West, D. — The imagery and poetry 
of Lucretius. At the University 
Press, Edinburgh, 22 George Squa- 
re, 1969. Pag. 142. 

Poemate quod “De rerum natura” 
inscribitur Lucretius liberare homines 
contendit metu deorum vitaeque futu¬ 
rae superos improbando humanis re¬ 
bus interesse omniaque sensoria sig¬ 
nificatione explicando. Poesis licretia- 
na vix omnino quam plurimis intelle¬ 
gitur versionibus, quae semper eadem 
fere errata repetunt, quin tamen vim 
imaginum lucretianarum adipiscantur. 
Nam Lucretii poesis est scientifica et 
ad mundum rerum sensibilium per¬ 
tinens. Hoc libro D. West utrumque 


hujus poeseos lucretianae adspectum 
attingere contendit, mentem scilicet et 
imaginem. Textus, interpretatio et 
commentatio passim intermiscentur; 
quo fit ut loci difficilius inveniantur 
sed liber, apparatu scientifico destitu¬ 
tus, legitur per jucunde. Versiones 
quae hic inde apparent nunquam ad 
litteram sed ad sensum textus latini 
aptantur. En opus, paucis verbis, po¬ 
tius propriae auctoris interpretationis 
quam eruditionis scientificae. 

Morris, E. P. — Horaee: Satiras 
and Epistles. Norman: University 
of Oklahoma Press, 1968. Pag. 240. 
Price: $5.95. 

Prof. E. P. Morris, qui hanc edi¬ 
tionem Horatii Saturarum et Epistu¬ 
larum exaravit, jamdiu est aestimatus 
genuinus litterarum magister, quod 
ad Venusinum in primis poetam spec¬ 
tat. Hanc editionem cimus. Professor 
scitissimis ad Saturas et Epistulas in¬ 
troductionibus intruxit utriusque for¬ 
mae litterariae historiam describens. 
Textus, accuratissime typis mandatus, 
eruditissimis illustratur Commentatio¬ 
nibus selectissimisque annotationibus, 
ita ut exquisita poeseos horatianae 
degustatio per integrum volumen diu 
perseveret. Horatius, juxta Prof. 
E. P. Morris sententiam, longe prin¬ 
ceps eminet inter scriptores latinos 
qui alumnis legendi proponuntur ad 
detegendam per eorum opera genui¬ 
nam formam litterariam. 

Radice, B. — Pliny Letters and Pa 
negyricus. Vol. I: Letters, Books 
I-VII. Pag. XXIII-564. Vol. II: 
Letters, Books VIII-X and Pane¬ 
gyricus. Pag. 586. Ed. W. Heine- 
mann LTD, London, 1969. 

Primo volumine primi septem epis¬ 
tularum libri continentur. Plinius Ju¬ 
nior optimis vixit rerum condicioni- 

bus ut historicis inaestimabiles sum- 
ininistraret notitias aetatis suae cujus 
ceterum per pauca exstant documenta. 
Honoribus enim amplissimis est per¬ 
functus, indefessus exstitit Romae 
advocatus qui orationes edere solebat, 
ornatissima sese honestavit amicorum 
corona cum privatorum tum publico¬ 
rum quibus ipse litteras quam pluri¬ 
mas destinavit. Altero volumine tres 
plures epistularum libri includuntur 
nec non Panegyricus seu oratio ad 
Trajanum a quo consul creatus erat. 
Litterae et Panegyricus versione an- 
glica instruuntur accuratissima quae 
lectoribus probabitur. Utrumque vo¬ 
lumen ad corpus quod “Loeb Classi- 
cal Library” inscribitur, pertinent. 

Hammond, N. G. L. — Scuixard, 
H. H. — The Oxford Classical 
Dictionary. Oxford at the Claren- 
don Press, 2. a ed., 1970. Pag. XXII 
-1176. Price: L.6.30 net. 

“The Oxford Classical Dictionary" 
opus quod inscribitur inaestimandum 
ducimus compendium aptissimum sa¬ 
ne ad omnes quaestiones quas sibi 
proponant cum vulgares lectores tum 
periti viri antiquitatum classicarum, 
linguae cultusque graeci atque roma- 
ni. Hac altera editione accuratissime 
retractantur primae editionis lucubra¬ 
tiones novaeque interdum sunt con¬ 
scripta quibus antiquae sufficerentur. 
Socii operis conscribendi fuerunt exi¬ 
mia ingenia in artibus, archaeologia, 
historia, litteris, mythologia, philoso¬ 
phia, biographia, religione, scientiis 
ceterisque humanis disciplinis. In ex¬ 
tremis plerumque lucubrationibus bre¬ 
vis bibliographia perhibetur et in fi¬ 
ne operis per ampla universa biblio¬ 
graphia apponitur. Index quoque uni¬ 
versus nominum quae ut lucubratio¬ 
num tituli non inveniuntur adjunctus 
est quo facilior investigandi labor fiat. 
Lexicon enixe lectoribus commenda¬ 


mus, cum disciplina atque institutio 
classica numquam in longinqua histo¬ 
ria melius eo instrumentum habuerit 
ad laborem studiosorum expediendum 
et ad antiquitatem graecam romanam- 
que altius cognoscendam; hoc enim 
compendium amplissimae eruditionis 
tot continet opes ut cum vulgari tum 
perito in qualibet re antiquitatis clas¬ 
sicae investigatori omnino satis facere 
videatur. 

Clemext, P. A. — Hofflet, H. B. 
— Plutarch's Moralia VIII. W. 
Heinemann, London, 1969. Pag. 
XII-528. 

Aliud pulchrum volumen corporis 
quod “The Loeb Classical Library” 
inscribitur. Hoc libro “Quaestiones 
Convivales” Plutarchi continentur 
anglica interpretatione instructae, 
quae ad opus cui est index “Moralia” 
pertinent; hoc volumine VIII libri VI 
“Quaestionum Convivalium” inclu¬ 
duntur. Cum lectores jam diu hoc li¬ 
brorum corpus cognitum habeant, me¬ 
minerint tantum unicuique libro sci¬ 
tam eruditamque praemitti introduc¬ 
tionem opusque indice rerum nomi¬ 
numque finiri. Annotationes ad tex¬ 
tum et ad interpretationem anglicam 
ex apparatu critico testimoniisque 
Hubert et Bolkestein desumptae sunt, 
dum textus graecus editione critica 
teubneriana innititur. 

Reymond, E. A. E. — The mythical 
origin of the egyptien temple. Man- 
chester University Press, Barnes 
and Noble, Inc., New York, 1969. 
Pag. IX-556. Price: 70s net. 

Opus in primis textibus innititur 
hieroglyphicis quos per pauci eruditi 
viri legere suo fonte valent. Scholas¬ 
tici aegyptologiae et religionum colla- 
tarum maximas habebunt gratias 
Dctri. E. A. E. Reymond, Prof. Stu- 

diorum Coptorum in Universitate 
Mancuniensi (Manchester), quod sci¬ 
te subtiliterque de origine mythico 
templi aegyptii disseruit. Textibus 
fretus auctor propriam aedificat opi¬ 
nionem de templi evolutione seriore 
Aegypti praedynastica ac protodynas- 
tica aetate. Disputatio in quinque par¬ 
tes dividitur, quarum prima fontes 
revocantur ubi EDFU documenta in¬ 
veniuntur ; secunda pars comprehen¬ 
dit primaevum superorum mundum; 
pars tertia est investigatio secundae 
l>artis mundi primaevi caput etiam 
continens ubi de solo seu territorio sa¬ 
cro agitur; pars quarta ad templi crea¬ 
tionem spectat cum capitibus de Fal¬ 
conis templo primaevisque Solis aedi¬ 
bus ; quinta postremo parte de doc¬ 
trina originis templi Reymond expli¬ 
cationem memphicam de templi natu¬ 
ra, solum seu aream templi, templum 
Ancestoris formamque templi EDFU 
exteriorem inquirit. Textus operis 
descriptionibus per lineamenta frag¬ 
mentisque templa exornantibus fuse 
illustratur. 

Marsden, E. W. — Greek and ro- 
man artillery. Historical Develof- 
ment. Clarendon Press, Oxford, 
1969. Pag. XIX-218. Price: 843 
net. 

Marsden, E. W. — Greek and ro- 
inan artillery. Technical Treatrises. 
Clarendon Press, Oxford, 1971. 
Pag. XVII1-278. Price: L.5.00. 
net. 

Primo volumine catapultae ballis¬ 
taeque historia describitur, quaenam 
in earum fabricatione fuerit evolutio 
atque incrementum, quibus materiis ad 
easdem fabricandas uterentur antiqui 
jam inde ab anno CCCXC a. Ch. n 
usque ad saec. IV post Ch. n. Dispu¬ 
tationes technicae veteribus scriptis 
mechanicis innituntur quae fusius in 


altero volumine (Technical Treatri¬ 
ses) in vulgus edita sunt. En quae at¬ 
tinguntur argumenta: antiquissimae 
catapultae inventio, posteriora inventa 
majoris minorisve momenti atque im¬ 
mutationes tormentorum bellicorum, 
machinarum tormentariarum propaga¬ 
tio ad Macedoniam, Athenas, Romam, 
Carthaginem, dispositio ususque cata¬ 
pultarum in bellicis rebus gerendis, ar¬ 
mamenta navalia et in primis ad ob¬ 
sidiones perficiendas, munitionum im¬ 
mutationes ad impetus tormentorum 
in obsidionibus debilitandos, machinae 
tormentariae exercitus imperialis ro- 
manorum. 

Altero volumine tractatus techni¬ 
ci antiquorum investigantur de cata¬ 
pultis fabricandis, in quibus Bitonis 
Philonisque Byzantini scripta, quae 
Vitruvii quoque ad rem spectant capi¬ 
ta, nec non manuales duo libri Hiero¬ 
nis Alexandrini (“Belopoeica” et 
“Cheiroballistra”) memorantur. Unus¬ 
quisque veterum scriptorum textus 
interpretatione, commentariis, imagi¬ 
nibus seu lieamentis illustratur; de¬ 
scriptiones quoque includuntur atque 
disputantur de machinis ad sagittas 
immittendas tardiore imperio romano 
de quibus agit Ammianus Marcellinus, 
Vegetius ceterique. Examen fontium 
ad tormenta bellica cognoscenda non 
nullis completur testimoniis de “ona¬ 
gro” fabricando. 

Hainsworth, J. B. — The flexibili- 

ty of the homeric formula. Oxford 

at the Clarendon Press, 1968. 
Pag. 148. Price: 50s net. 

Finis hujus operis perspicuus vide¬ 
tur studiosis examen tradere rite dis¬ 
tinctum duplicis praecipui generis 
“formularum” homericarum; quae 
prima exstat in re explicatio jam in¬ 
de a Milman Parry. Scias antea ve¬ 
lim “formulam’ sensu technico idem 
esse atque metrum ad versus conden- 

dos. Auctor defendit “formulam” vi¬ 
deri utilius posse tanquam composi¬ 
tionem quandam exstructuralem quae 
certam stabilitamque formam atque 
positionem habet. Duplex “formula¬ 
rum” genus seligitur ad ampliorem 
mobilitatem, extentionem, immutatio¬ 
nem, inversionem separationemque 
terminorum. Haec consideratio propo¬ 
nitur, quae integram manere patitur 
adsociationem verbalem quaeque pars 
preacipua exstat technicae oralis qua 
ars homerica innititur. Optime susci¬ 
piatur liber momento sane quo senten¬ 
tiae de compositione orali in vetere 
lingua graeca quae ad carmina epica 
maxime spectat, iterum in controver¬ 
sia versantur. Consilium exstitit auc¬ 
toris perpendere rationem ac viam 
technicae oralis apud Homerum. 

Howard, D. R. — On the misery of 
the human condition. The Robi > 3 - 
Merrill Company, Inc., Indianapo- 
lis - New York, 1969. Pag. XL1II- 
92. Price: $2.25. 

Textus latinus quo D. R. Howard 
ad interpretationem inglicam utitur 
est editio M. Maccarrone “Lotharii 
Cardinalis (Innocentii III) De mise¬ 
ria humane Conditionis” (Thesaurus 
Mundi: Lugano 1955). Post longin¬ 
quam introductionem ubi plura denuo 
in controversiam adducenda esse vi¬ 
dentur atque corrigenda de significa¬ 
tione hujus operis S. Innocentii III 
deque potentia in primis Ecclesiae 
temporali, vernacula insequitur inter¬ 
pretatio, quae ceterum nullo in editio¬ 
ne textu latino instruitur. Quam aegre 
ferimus lacunam, praesertim cum 
hac data occasione praestans opus lin¬ 
guae latinae medii aevi divulgaretur 
legentibusque etiam daretur facultas 
textum latinum conferendi ad recte 
de interpretatione vernacula judican¬ 
dum. 


Camps, W. A. — An introductum to 
VirgiVs Aeneid. Oxford Universi- 
ty Press, 1969 Pag. VII1-164. Pri¬ 
ce: 25 net. 

Hic liber Vergilii in primis studio¬ 
sis destinatur vel iis etiam qui pri¬ 
mum ad Aeneidos poema accedunt. 
Prof. W. A. Camps disputans de ar¬ 
gumentis singulis lectores ad univer¬ 
sum [xjema censendum inducit. Quo 
assecutus est auctor, ut lucubratio 
omnis de Vergilio assequi debet, pro¬ 
priam potius poematis aestimationem 
atque judicium quam earum rerum 
expositionem quae plerumque percog¬ 
nitae omnibus jam videntur. Minime 
ei qui legerit necesse est linguam cal¬ 
lere latinam, etsi non nulli invenian¬ 
tur loci latini in capite quo de vergi- 
liano dicendi genere disputatur. En 
habes totius libri consilium: quinque 
prima capita praecipuis, quae inter¬ 
sunt poemati, personis describendis 
destinatur, ubi Roma, Aeneas, Dido, 
Turnus, Fatum, Dii inducuntur ac 
repraesentantur; deinde duo capita 
dicantur arti vergilianae exstruendi 
poematis atque poetice exprimendi; li¬ 
bri denique pars reliquia est investi¬ 
gatio rerum argumentorum* jtue his¬ 
toricorum quibus proprium Vergilius 
opus exaedificavit. 

Stookton, D. — Cicero: A Political 
Biography. Oxford University 
Press, 1971. Pag. XVI-360. Price: 
70s net. 

Cum describenda sit publica Cice¬ 
ronis vita, auctor hujus libri in eis 
potius insistit actionibus politicis Ci¬ 
ceronis enarrandis, quas ipse praeci¬ 
puas existimaverat; quam ob rem Ci¬ 
cero studia sua litteraria minoris cen- 
suit momenti quam studia politica. 
Per ejus scripta hodie hoc proprium 
Ciceronis drama ante oculos nostros 
inducitur vehementissimum. Liber qui 

in primis studiosis historiae romanae 
et praesertim laurea in Universitati¬ 
bus donandis destinatur, ab omni le¬ 
gentium genere jucundissime versa¬ 
bitur, quoniam auctoris expositio ne¬ 
mini non arridebit. Non nullae cujus- 
dam momento quaestiones singulis 
appendicibus tractantur. Maximas ha¬ 
bemus auctori gratias propter lucu¬ 
lentam bibliographiam quae selectissi- 
ma in extremo opere prostat. In ex¬ 
ponenda Ciceronis vita ordinem chro- 
nologicum observat auctor juxta in¬ 
dicem : I. The Roung Man fram Ar¬ 
pinum (106-70). II. S. P. Q. R. III. 
“Disertissime Romuli Nepotum” (70- 
65). IV. Consul designatus (65-64). 
V. Consul. VI. Catiline. VII. ‘Consu¬ 
laris (62-59). VIII. Exile (50^57). 
IX. Capitulation (57-51). X. Cilicia 
(51-50). XI. Civil War (50-44). XII. 
“Adsum Igitur” (44). XIII. Arms 
and the Man (43). 

Cugusi, P. — Epistolographi latini 
minores . Vol. I: Aetatem antecice- 
ronianam amplectens. Fasc. 1. Tes¬ 
timonia et fragmenta. Pag. XXII- 
158. Fasc. 2. Commentarium cri¬ 
ticum. Paij. XV1I-92. In aedibus 
Paraviae, Aug. Taurinorum, 1970. 
L. 3800. 

Prof. Pauli Cugusi audiamus verba 
quae in praefatione ipse profert: 
“Equidem mihi decretum est frag¬ 
menta et testimonia epistularum edere 
nec non epistulas illas quarum corpo¬ 
ra integra nulla nobis pervenerint; at¬ 
que rei publicae quidem omnia frag¬ 
menta et testimonio et litteras collegi, 
imperatorum aetatis contra epistulas 
tantum quas pagani qui dicuntur 
scripsissent saec. I-IV ex., ex indus¬ 
tria omittens omnes a Christianis 
scriptas litteras”. Volumen primum 
aetati anteciceronianae dicatur ubi 
fasciculo quoque priore testimonia et 
fragmenta exhibentur plurimorum 


epistolographorum, qui collecti sunt 
servato ordine temporum. Fascicuio 
altero continentur: praefatio ubi ena¬ 
rratur historia critica epistularum 
allatarum; notanda est selecta biblio¬ 
graphia sed in primis commentarium 
criticum de epistolographorum vitis, 
de fragmentis, de genere dicendi cete- 
risque. Hujus primi voluminis ope 
epistulae latinae quae ab Urbe condi¬ 
ta usque ad aetatem Sullanam con¬ 
scriptae sunt scitissimis commentariis 
criticis ad nos facile pervenient. 

Lfcrompe, R. — Virgile : Boucoli- 
ques - Index verborum - Releves 
statistiques. Georg Olms Verlag, 
Hildesheim, 1970. Pag. 138. 

Per utile opus lectoribus Palaestrae 
Latinae commendamus qui quemlibet 
locum vel vocem in Vergilii Bucoli¬ 
cis inclusam statim invenire velint. 
Primum paginis 1-19 verba stricto 
ordine alphabetico rediguntur, ecloga, 
versu, loco versus religiose memora¬ 
tis. Deinde series prostat verborum 
ordine decrescenti distributorum (p. 
92-110). Denique post indices verbo¬ 
rum pag. 111-138, quae “Releves 
Grammaticaux” inscribuntur, formae 
grammaticae vocabulorum quae in Bu¬ 
colicis apparent minutim consignan¬ 
tur in iis quae ad declinationes, con¬ 
jugationes, voces, tempora ceteraque 
attinent, tabula quoque conjunctionum 
in extremo opere apposita. 

Castelli, G. — Pecchiura, P. — 
Siniscalco, P. — UUomo c il 
Mondo. Paravia, Torino, 1970. 
Pag. 263. L. 1800. 

En tibi anthologica latina quae e 
visceribus suis plane “hominem” sa- 
pit. Clarissimi enim Professores qui 
in dicione litterarum latinarum cum 
ethnicarum tum Christianarum haec 
fragmenta collegerunt, hoc ante ocu- 

los religiose habuerunt: scripta opti¬ 
ma selectae latinitatis de “homine et 
mundo” excerpere. Testimonia a saec. 
II a. Ch. usque ad IV-V saec. post 
Ch. seliguntur, jam inde a Catone 
usque ad Ambrosium, Ammianum, 
Augustinum, ordine chronologico 
scriptoribus classicis quoque inclusis 
ut Cicerone, Sallustio, Seneca, Taci¬ 
to, quibusdam etiam minus cognitis ut 
Vitruvio, Pseudo Apuleio cum ali¬ 
quot scriptoribus Christianis ut Ter¬ 
tulliano, Arnobio, Lactantio ceteris- 
que. Qui antiqui scriptores nos homi¬ 
nes recentes ad cogitandum invitant 
ut historia antiquitatis, in primis ad 
“hominem et mundum” quod spec¬ 
tat, rite perspecta, tempora praesentia 
et futura melius comprehendere pos¬ 
simus. En operis index: Prima par¬ 
te’ L’Uomo e il Mondo nel pensiero 
dei Romani dei secoli II a. C. I d. C. 
Parte secanda : L’Oomo e il Mondo 
nell’eta tardo-antica. I. Le concezio- 
ni deiruomo e dei mondo. II. L’uomo 
di fronte ai problemi dei suo tempo. 

Edwards, I. E. S. — Gadd, C. J. — 
Hammond, N. G. L. — The Cam- 
bridye Anclent History (2. a ecl.) 
Vol. I, Part. I: Prolegomena and 
Prehistory. Cambridge at the Uni- 
versity Press, 1970. Pag. XXIII- 
758.. Price: $19.50. 

Maximis exornada est laudibus 
Universitas Cantabrigiensis quod tan¬ 
tum aedificare monumentum consti¬ 
tuit opere quod “The Cambridge An- 
cient History” inscribitur, cimis, pro¬ 
fessoribus I<<E.!S. Edwards, C. J. 
Gadd, N. G. L. Hammond moderan¬ 
tibus. Lectoribus primum volumen 
corporis quod ex duodecim constabit, 
offerimus recensendum. Ut libri mo¬ 
mentum amplitudinemque percipias, 
te admonitum velim in eo conscriben¬ 
do XVIII peritissimos in re investi¬ 
gatores communem quasi operam con¬ 


junxisse. Quod volumen initium su¬ 
mit a describendis remotissimis in 
hominum memoria aetatibus geologi- 
cis. Quo non nullis scitissimus capiti¬ 
bus auctores primaevan hominum vi¬ 
tam, victum praesentiamque in orbe 
terrarum testantur, tempora longin¬ 
qua revocando praedynastica Aegyp¬ 
ti, nec non similia tempora Mesopo¬ 
tamiae, Persiae, Anatoliae, Palaesti¬ 
nae, Cypri, Graeciae, Insularum. 
Maxime superandae investigatoribus 
fuerunt difficultates ad remotissimam 
historiam enarrandam, praesertim 
cum testimoniis tantum materialibus 
inniti possent, quippe qui scriptura 
nondum ab hominibus inventa uti ne¬ 
quirent. Etsi hujus modi testimonia 
ad cognitionem rerum integram ar- 
chaeologos accedere non patiantur, 
saltem quasdam primordiorum huma¬ 
norum notitias easque maximi mo¬ 
menti sumministrant, quin spem 
exstinguamus lacunas temporum quae 
historiam antecedunt completum 
quondam iri novis investigatorum in¬ 
ventis. Hujus historiae capita pri¬ 
mum in fasciculis singulis prodierunt: 
cum ea in volumen redigerent edito¬ 
res, chartae geographicae, indices, 
conspectus chronologici sunt appositi. 
Recentissima inventa archaeologica 
quae superioribus quinquaginta annis 
utimis perfecta sunt ab auctoribus ex¬ 
postularunt ut denuo duo prima volu¬ 
mina hujus ingentis historiae exara¬ 
rent corrigenda addenda annotanda in 
diem renovando. 

Shackleton Bailey, D. R. — Cb- 

cero , s Letters to Atticus. Vol. VII: 

Indices to vol. I-VI. Cambridge at 

the University Press, 1970. Price: 
$7.50. 

Prof. D. R. Shackleton Bailey, 
cujus opera alias in Palaestra Latina 
recensuimus, nos volumine donat quo 

superiorum voluminum litterarum Ci¬ 
ceronianarum indices verborum colli¬ 
guntur. En opus eruditissimum, ea 
tamen eruditione refertum ut legen¬ 
tes minime fastidiat verum etiam 
maximo eis sit adjumento ad voca¬ 
bula quaelibet confestim invenienda. 
Per utile censemus indicem totius 
operis tradere: I. Index nominum (i) 
(p. 9-43). II. Index nominum (ii) (p. 
44-46). III. Index verborum: A. La¬ 
tinorum (p. 47-58); B. Graecorum (p. 
59-62). IV. Index rerum (p. 63-72). 
V. Index graecitatis (p. 73-82). Ad¬ 
denda (p. 85-90). Corrigenda (p. 91- 
99). Concordance (p. 103-114). Ma¬ 
ximas Prof. D. R. Shackleton Bai- 
ley habeamus gratias quod tanto ope¬ 
ri in litteris Ciceronianis finem feli¬ 
citer imposuerit. 

Palmer, O. H. — Ovid as epic poet. 

Second edition. Cambridge Univer- 
sity Press, 1970. Pag. XVIIIM42. 
Price: $13.50. 

Summo animi gaudio legentibus li¬ 
brum recensendum praebemus quo 
ad cogitandum invitentur. En habes 
praestantissimam Metamorphoseon 
Ovidianarum commentationem ex quo 
opus Hermann Frankel olim in lucem 
prodiit. Cum de altera Prof. O. H. 
Palmer agatur editione, hac data oc¬ 
casione, lectoribus notanda ad majo¬ 
rem operis comprehensionem non 
nulla existimamus. Auctor judicia re¬ 
censionesque criticas primae editionis 
nec non libros de re nuper conscrip¬ 
tos ante oculos habuit atque abundan- 
tissimam bibliographiam in diem pro¬ 
ferre curavit. Hoc est cimi. Professo¬ 
ris O. H. Palmer consilium: exstruc¬ 
turam poematis explorare atque de¬ 
monstrare unitatem poematis exoriri 
ex ordine seu succesione rerum quae 
in narratione geruntur, causarum, sen¬ 


sorum, cogitatorum; poema enim, ut 
Ovidii ipsius verba memoremus, est 
“carmen perpetuum”, narratio scilicet 
quae per medias res usque ad culmen 
quoddam progredi debet. Quae ratio 
ac via explicandi poemata Ovidii ab 
omnibus communiter probabitur; sed 
Prof. O. H. Palmer de Ovidio inter¬ 
pretatio nobis propria singularisque 
videtur, praesertim quod ad fontes 
Ovidio usurpandos spectat. 

Jones, A. H. AI. -- Martindale, J. 

R. — Morris, J. — The prosopo- 

graphy of the later roinan empire. 
Vol. 1: A. D. 260-395. Cambridge 
(Jniversity Press, 1971. Pag. XXII 
-1152. Price: $55.00. 

Primum hoc est e tribus volumi¬ 
nibus quae de prosopographia viro¬ 
rum publicorum tardioris imperii ro- 
mani in lucem sunt divulganda. Quo 
volumine ann. 260 p. Ch. n. usque 
ad 395 continentur; idcirco est quasi 
continuatio operis illius quod “PRO¬ 
SOPOGRAPHIA IMPERII RO¬ 
MANI” inscribitur. Viginti anno¬ 
rum est fructus atque investigatio; 
in hoc enim libro exarando auctores 
ingenti varioque acervo materiarum 
ac fontium usi sunt, quibus —praeter 
historicos graecos et latinos, oratores,, 
epistolographos, poetas— inscriptio¬ 
nes, papyri, codices, concilia, litterae 
patristicae, hagiographia lingua sy- 
riaca, coptica, graeca latinaque exa¬ 
rata includuntur. Maxima horum vi¬ 
rorum pars publicis muneribus in im¬ 
perio perfuncta est; sed in opere r 
clericis exceptis tantum, litterati prae¬ 
terea sapientesque alii quam plurimi 
viri, ut legumlatores, doctores, rheto¬ 
res, philosophi ceterique adnumeran- 
tur. Ad unamquamque quod attinet 
personam describendam auctores noti- 

tias omnes usurparunt de origine ac 
loco, religione, curriculo honorum, va¬ 
letudine, familiaribus, amicis. Tn ex¬ 
tremo opere prostant “fasti” seu se¬ 
ries chronologicae virorum publico¬ 
rum et “stemmata” seu arbores ge- 
nealogicae imperatorum aliorumque 
virorum praestantissimorum. Cum 
haec PROSOPOGRA PHIA omnino 
perficietur, necessarium videbitur in¬ 
strumentum iis in primis qui in inves¬ 
tigandas quaestiones rei politicae vel 
administrandae, res sociales, littera¬ 
rias et historicas tardioris imperii ro- 
mani incumbant. 

Rickman, G. E. — Roman yranaries 

and store buUdings. Cambridge 

University Press, 1971. Pag. 
XXIV-850. Price: $25.00. 

1 ii omnibus civitatibus quae ad 
quendam rerum progressum pervene¬ 
runt, necesse est curam cibariorum 
provideri. Propterea “horrea” roma- 
na intra instituta cum civilia tum mi¬ 
litaria universo imperio inveniuntur; 
nunquam tamen eorum perfecta hu¬ 
cusque erat investigatio. Prof. G. E. 
Rickman cum civilia tum militaria ex¬ 
plorat horrea, quorum duplex genus 
discriminat: alia quae circum aream 
seu plateam centralem, alia quae pro¬ 
pe ambulacrum quoddam medium 
quoque exstructa erant. Maxima do¬ 
cumentorum pars ad horrea civilia 
illustranda ex urbe Ostia desumpta 
est, ubi plurimae horum aedificiorum 
perstant reliquiae. Horrea autem mi¬ 
litaria, quae plerumque in munitio¬ 
nibus Britanniae, Germaniaeque inve¬ 
niuntur, simpliciora videntur ac sae¬ 
pius ex ampla tantummodo aula con- 
tant. Prof. G. E. Rickman originem 
horreorum inquirit atque reperit in 
primaevis horreorum exemplis pro¬ 
ximi vel longinqui orientis, inscrip¬ 
tionibus fretus, nec non papyris, do¬ 
cumentis legalibus et in primis “Co¬ 


dice Theodosiano” ubi rescripta im¬ 
peratorum saec. IV-V asservantur, 
auctor horreorum institutionem atque 
providentiam ^ubtiliter describit. 
Ouae, una cum cura cibariorum in 
illis depositorum, primum in societa¬ 
tum privatarum manibus erant, dein¬ 
de tamen a rei publicae administris 
publicis curabantur. 

Camp, J. — Chabanis, CH. — Los 

jovenes dc hoy. Ed. Studium, Ma- 
drid, 1970. Pdg. 164. 

Aliquot abhinc annos conventus 
quidam apud franco-gallos haberi 
coepti sunt, ubi scriptores, artifices, 
universitarii, litterati viri, poetae, mu¬ 
sici, partim ex amicitiae studio partim 
ex communionis spiritalis voluntate 
in unm conveniebant ut de humanis 
rebus disputarent. Unde conventus 
illi in Gallia “Decadas de Provenza” 
inscripti sunt. Ibi actum est de phi¬ 
losophia, de litteris, de poesi, de me- 
taphysica, de theatro aliisque rebus 
humanis. Textus qui hoc libello con¬ 
tinentur. Decadi XVII respondent, 
ubi quaestiones ad juvenes pertinentes 
disputatae sunt summa gravitate ac 
perspicuitate, sine ira et studio cum 
ab eis qui conventibus adesse jam so¬ 
lebant tum a juvenibus quoque ipsis. 
Quae omnia in duas partes distributa: 
T. Los jovenes hablan de los jovenes. 
II. Los jovenes frente a los adultos, 
J. Camp et Ch. Chabanis collegerunt 
edenda, ut testimonia essent dialogi 
inter jpvenes et adultos viros sub 
umbrosis Provinciae pinis atque olivis. 

Barth, K. — Adviento. Ed. Studium, 
Madrid, 1970. Pag. 86. 

Clnuts. theologus Carolus Barth 
quattuor lucubrationes biblicas nos 
hoc opusculo de Adventu Domini do¬ 
nat, ut ad exspectandum Jesu nata¬ 
lem aptius animum praeparemus. Ad- 

ventus enim tempus liturgicum opti¬ 
mum videtur ad Christum mystice 
suscipiendum. Quid ergo melius quam 
nosmet contemplari in hominibus illis 
quos Deus sibi ipse selegit et a qui¬ 
bus natali suo historico in terris reci¬ 
peretur? Sine apparatu technico, 
summa cum simplicitate sed non mi¬ 
nore in cogitando altitudine, animum 
Joannis Baptistae, Zachariae, Elisa - 
beth, et in primis Virginis Mariae 
auctor contemplatur ut summa mys¬ 
terii christiani profunditas nobis de¬ 
tegatur atque reveletur. 

Debarge, L. — Psicologia y Pastoral. 
Ed. Herder, Barcelona, 1970. 
Pag. 310. 

Hoc opus praestantissimam aesti¬ 
mamus esse introductionem ad psy- 
chologiam scientificam et in primis ad 
psychanalysim. Quod ut assequeretur 
auctor, alta jecit fundamenta ad psy- 
chologiam pastoralem solidandam. L. 
Debarge non nullos adspectus investi¬ 
gationum in re psychologica recentium 
subtiliter inquirit, praesertim vero ad 
ministerium sacerdotale quod spectat, 
ut sacerdotibus prima elementa sum- 
ministret quibus fructuose in sacro 
munere utantur. Opus in primis sa¬ 
cerdotibus destinatur qui antiquos 
agendi modos moresque revisere vo¬ 
lunt animarum tantum saluti consu¬ 
lentes. Hac via ac ratione qui in sa¬ 
crum ministerium incumbere debent, 
elementa invenient quae ad cogitan¬ 
dum materiam ipsis suppeditent nova¬ 
que Dei gratia itinera adaperiant in 
salutem animarum. 

Schultz, J. H. — Tendencias de la 
Tcologia dei siglo XX. Una histo¬ 
ria en semblanzas. Ed. Studium, 
Madrid, 1970. Pag. 788. 

Omnium maxime interest scire de 
quibus argumentis agant theologi nos¬ 


trae aetatis quibusque viis ac rationi¬ 
bus theologia quoque hodierna pro¬ 
cedat. Hoc haud parvae molis atque 
momenti volumine centum quasi bio- 
graphiae theologorum recentium om¬ 
nis generis atque confessionis, adeo 
ut magna in theologia varietas hic 
quodam modo inveniatur. Neque so¬ 
lum theologi consignantur sed etiam 
philosophi qui de Deo agunt, rerum 
naturalium investigatores, psychologi,. 
scriptores, sociologi ceterique sapien¬ 
tes ; neque una tantum confessione se¬ 
lectio circumscribitur: huc accedunt 
catholici, novatores, orthodoxi, angli- 
cani, judaei, ingenia praeterea quae 
vix ulli signo adscribi patiuntur. Ope¬ 
ri index adnexus est nominum rerum¬ 
que et series imaginum photographi- 
carum theologorum quorum vitae in 
volumine describuntur. 

Vqgt, W. — La crisis de autoridad 
en la educacion. Ed. Studium, Ma¬ 
drid, 1970. Pag. 80. 

Potestne in praesens sustineri in 
institutione puerorum hodierna auc¬ 
toritas eodem sensu desumpta quam 
temporibus superioribus ? Quo modo 
sese habem adulescentes erga institu¬ 
torem qui sub jugum veteris obsole- 
taeque oboedientiae eos submittere 
contendit? Quo pacto juvenes amplio¬ 
re utuntur libertate quae ipsis nostra 
aetate conceditur? Nonne nobis juve¬ 
num institutoribus auctoritate hodie 
opus est ? Quo usque pueri audiendi 
sunt? Quae disputatissimae quaestio¬ 
nes ab auctore hujus libelli proponun¬ 
tur considerandae atque persolvendae. 

Peinador, A. — jSe hunde la bar¬ 
ca de Pedrof Ed. Studium, Ma¬ 
drid, 1970. Pag. 290. 

Cimus, disciplinae moralis Pro i". 
Salmanticensis, A. Peinador, summam 
hac editione offert de rebus quae 



Bibliographia 


143 


cum apud nostrates tum apud exteros 
dicuntur atque aguntur de Concilio 
Vaticano II. Testis oculatus negotio¬ 
rum conciliarium eorumque particeps 
ut “peritus vir pontificius” jatn in¬ 
de a primis Concilii horis, quadam 
auctoritate loqui potest de non nullis 
rebus difficilibus quae in aliquot ca¬ 
pitibus operis tractantur. In libro 
quaedam deteguntur atque discrimi¬ 
nantur quae alium scriptorem minus 
sibi fidentem deterruissent, cum pro- 
oellam, quae inde exoritura esset, 
praevideret. Etsi amor hxclesiae at¬ 
que propria conscientia loqui cogat, 
nihil tamen amarum neque acerbum: 
veritas tantum in dicendo atque cari¬ 
tas. 

Tuininga, M. — Las religiosas. Ed. 
Studium, Madrid, 1970. Pag. 200. 

Forsitan nimis opinio publica in 
sacerdotibus consistat tacitasque con¬ 
tra rerum mutationes ignoret quibus 
mundus monialium in praesentia exa¬ 
gitatur. Potestne hac nostra aetate fe¬ 
mina ut religiosa Christum insequi ? 
Quam quaestionem saepissime sibi 
quam plurimae noviciae proponunt 
nec non religiosae jam aetate provec¬ 
ta. Aliae congregationes religiosae 
unitatem mutuamque conjunctionem 
petunt: aliae in parvas communitates 
dispertiuntur; interdum propriae an¬ 
tistitae a collegio non nullarum reli¬ 
giosarum sufficiuntur; magnae domus 
et collegia seape veneunt; sunt etiam 
religiosae infirmorum curatrices 
quae operariorum consociationem in¬ 
gredi nitantur; neque desunt quae 
communitates quas mixtas dicunt ini¬ 
re audeant vel a se ipsae quaerant 
num quondam vel sacerdotes creari 
possint. Opus M. Tuininga magno 
nobis erit adjumento ut in hac rerum 
novarum eluvie tranquillo animo 
contemplemur sacras virgines, quae, 


cum verae mulieres nostrae aetatis 
esse contendant, extremo quoque 
saeculo XX Domino dicatas sese vo¬ 
lunt. 

Xandro, M. — Vo fimo, tu amas. Ed. 

Studium, Madrid, 1970. Pag. 144. 

M. Xandro librum exaravit de 
amore et matrimonio quem tertium 
nuper edidit. Uber sane magnopere 
commendandus cum iis qui conjugem 
in matrimonium sunt jam ducturi, 
tum qui jamdiu in matrimonio vixe¬ 
runt, cum utrosque amor perj>etuus 
ad recte vivendum conubium devin¬ 
cire debeat. Consilia, praecepta, sua¬ 
siones per utiles ab auctore eo consi¬ 
lio proferuntur ut conjuges por con¬ 
jugium fiant beatiores. Quae omnia 
sex operis partibus continentur, qua¬ 
rum liceat tantum indicem consigna¬ 
re: I. La felicidad y el amor. II. EI 
amor nace. III. Las relaciones. IV. 
El caracter. V. Donde terminan las 
novelas rosas. VI. El nido. Opus M. 
Xandro veram genuinamque artem 
amandi existimamus eamque Christia¬ 
nis principiis imbutam. 

Deissler, A. — El antiguo Testa¬ 
mento v Ia moderna exegesis cato- 

lica. Ed. Ilerder, 1966. Pag. 182. 

Scientia biblica una forsitan inter 
ceteras disciplinas theologicas saec. 
XX maxime immutata est. Quae im¬ 
mutatio in primis veram implicat pro¬ 
gressionem. Tamen quam plurimis 
per incommodum videtur hanc evolu¬ 
tionem studiorum biblicorum perse¬ 
qui ; hic igitur liber maximae eis erit 
utilitati ad Vetus Testamentum re¬ 
centibus rationibus exegeticis investi¬ 
gandum. Prof. A. Deissler introduc¬ 
tionem aruditissimam offert ad Ve¬ 
teris Testamenti quaestiones praeci¬ 
puas enodandas. Epistula Encyclica 

“Divino afflante Spiritu” comitante, 
primum de recentioris exegesis catho¬ 
licae principiis agit; deinde de aucto¬ 
rum quaestione; denique de generibus 
litterariis quae ad Veteris Testamenti 
scripta spectant. Auctoris consilium 
fuisse nihil aliud videtur quam sacer¬ 
dotes et catechistas adjuvare in tra¬ 
dendis disciplinis religiosis. 

Tibergii ien, P. — Comment se cui 

tiver. Central Saint-Jacques, 19, 

Rue Dareau, Paris. 

Quid aliud quam humanus cultus 
in ore omnium versatur ? Liber cum 
pofessoribus tum alumnis destinatur, 
cum genuinus cultus humanus com¬ 
munem utrorumque laborem expos¬ 
tulet. Opusculum in tres partes seu 
quaestiones dispertitur: I. Quid sit 
humanus cultus. II. Quo modo cultus 
humanus comparari possit (La refle- 
xion. L’assimilation par la reflexion. 
L’emotion ertistique. L’assimilation 
par l’art. L’etat mystique. III. Quae 
sint praecipuae humani cultus adqui- 
rendi facultates (La lecture. L’enseig- 
nement oral. La redaction, la legon 
de memoire. L’enseignement donne. 
La litterature, Les Sciences. Les lan¬ 
gues. L’histoire. La geographie. Les 
vovages. Le Theatre et le cinetna. La 
radio et la television. La vie). 

Dubois, M. — Genemciones en con¬ 
ficto. Ed. Studium, Madrid, 1967. 
Pag. 124. 

“Kx quo, lector, oculi tui in hac 
pagina j>rima immorantur, quid mi¬ 
hi fuerit consilii tibi dicere velim. Hic 
liber potius quam liber experientia 
quaedam est atque muntius. Est etiam 
in primis fruetis multiplex quem et 
parentes et liberi quam plurimi per 
viginti annorum magisterium atque 
investigationem contulerunt”. Ita 
mentem in exarando volumine aperit 


nobis auctor. Unumquodque operis 
caput quaestionis unius tantum es in¬ 
quisitio. Judicium prodant lectores 
cum indicem operis animadverterint: 
1. Experientia. ,2. Indoles familiae 
psychologica. 3. Auctoritas. 4. Liber¬ 
tas. 5. Curriculi electio. 6. Pecunia. 7. 
Amor. 

De Balbi n, R. — Sistema de ritmi¬ 
ca castellana. Biblioteca Romanica 

Hispanica. Ed. Gredos, Madrid, 
' 1968. Pag. 402. 

Quid sibi auctor hoc erudito scito¬ 
que opere proposuerit, perspicue pa¬ 
tet : rhythmum hispanicum systema- 
tice tractare e jusque fundamento at¬ 
que elementa praecipua. Postquam 
auctor differentiam notavit inter ex¬ 
structuras solutae orationis et versus, 
huic ultimae tatummodo animum in¬ 
tendit inquirendae in iis quae ad 
rhythmicam soni, toni, intensitatis, 
quantitatis indolem spectant. En cam¬ 
pus ad investigandum patet latissi¬ 
mus : vocis accentus, synaloephae, mo¬ 
rae, syllabae, verborum similis exitus, 
cet. Quae omnia examini subiciuntur 
per quingentos vel plures locos poeta¬ 
rum. Notandam aestimamus unitatem, 
unde analysis oritur, minime versum 
esse sed stropham. In terminologia ab 
auctore usitata non nullae apparent 
novitates; nihil sane mirum, cum sum¬ 
ma Prof. De Balbin dicendi severitas 
et rigor usus eis sit quo majorem 
explicationi conferret auctoritatem; 
alia tamen ex parte nihil rectae doc¬ 
trinae comprehensioni obiciunt hae 
novatae locutiones. De operis momen¬ 
to amplitudo testatur materiarum, 
quae inde fere sine interruptione a 
cantilenis mozarabicis quas vulgo di¬ 
cimus usque ad receutissimos poetas 
nostrates prolatantur 

Marianus Molina, C. M. F. 

Jones, A. H. M. — The citics of thc 
eastern roman provinces. Second 
edition. Oxford Lniversitv Press, 
1971, Pag. XVI11-595. Price. L. 
7.50 net. 

Liber primum anno 1937 in vulgus 
editus est confestiinque opus omnino 
necessarium exstitit apud studiosos 
qui has res atque argumenta attinge¬ 
re debebant, topographiam scilicet et 
urbium constitutionem dispositionem - 
que temporibus hellenisticis, romanis, 
byzantinis. Opus denuo anno 1951 ty¬ 
pis mandatum rarius apud bibliojxdas 
in paesens invenitur; quare nuperri¬ 
me iterum editio est parata novissima 
qua et addenda et corrigenda et in 
diem proferenda ab auctore perito- 
rumque in re virorum manu praepa- 
rararentur. Prof A. H. M. Jones 
mense aprili anno 1970 obiit cum tex¬ 
tum hujusque editionis annotationes 
ipse recognovisset. Opus haud parvae 
molis momentique ad urbes imperii 
romani cognoscendas quae ad orien¬ 
tem solem sitae erant. En operis in¬ 
dex: I. Thrace. II. Asia. III. Lycia. 
IV. The Gauls. V. Pamphylia, Pisi - 
dia, and Lycaonia. VI Bithynia. VII. 
Cappadocia. VIII. Cilicia. IX. Meso¬ 
potamia and Armenia. X. Syria. XI. 
Egvpt. XII. Cyrenaica. XIII. Cyprus. 

Gartner, H. — Rufus Ephesius: 
Quaestiones M edicinales. B. G. 
Teubner Verlag, Leipzig, 1970. 
Pag. XI1-32. 

Non nullam de opusculo “Biblio¬ 
thecae Scriptorum Graecorum et Ro¬ 
manorum Teubnerianae”, quod Ru¬ 
fi Ephesii “Quaestiones Medicinales” 
inscribitur, notitiam lectoribus prae¬ 


beamus. In praefatione primum auc¬ 
tor, cum de editione critica praesertim 
agatur, traditionem per codices textus 
pertractat eorumque fortunam histo¬ 
riamque ; deinde conspectus librorum 
datur, editiones versionesque notan¬ 
tur ; denique textus graecus prostat 
seleetissimo apparatu critico ornatus 
finiturque opus aliquot indicibus no¬ 
minum, verborum, graecitatis. 

M e heu st, J. — Staee: Achilleide. 

“Les Belles Ivettres”, Paris, 19/1. 
Pag. LXV-108. 

Publius Papirius Statius, vates 
neapolitanus, qui notissimus in litteris 
latinis exstat propter poemata quae 
“Silvae” et “Thebais” inscribuntur, 
postumum scripsit carmen cui index 
"Achilleis”, ubi, jam aetate vergente, 
poeta versus Domitiano dicans Achil¬ 
lem puerum describit femineis vesti¬ 
bus indutum in insula Scyro, vehe- 
mentissimum Deidaniae amatorem 
eique artem musicam tradentem... 
Statius poeta librum primum poema¬ 
tis conscripsit alterumque tantummo¬ 
do incepit. Quid consilii Statius, quod 
ad poema de Achille spectat, in men¬ 
te habuit ? Quid etiam re vera est 
quod “Achilleis” inscribitur poema? 
His duabus interrogationibus Prof. J. 
Meheust responsa dare contendit per 
ampla introductione; praeter has 
quaestiones quas litterarias vulgo di¬ 
cimus, manu scripta attingit auctor, 
nec non scolios, librorum divisionem, 
carminis editiones. Textum postea in¬ 
venimus latinum accuratissima inter¬ 
pretatione francogallica, apparatu cri¬ 
tico breviculisque annotationibus in¬ 
structum. 

Marianus Molina, C. M. F. 

